title: Elmshorn

text: Toisen maailmansodan jälkeiset kuntaliitokset ja pakolaistulva Itä-Saksasta kasvattivat kaupungin väkilukua voimakkaasti. Maaliskuussa 1949 väkiluvuksi laskettiin 32 432 asukasta. 1900-luvun loppupuoliskolla ja 2000-luvulla väkiluku on kasvanut vähitellen. Ulkomaalaisten osuus Elmshornin väestöstä oli vuonna 2004 noin 10 %.


title: Elmshorn

text: Elmshornin historiallisesta rakennuskannasta menetettiin suuri osa 1800-luvulla. Historiallisten rakennusten tuhoaminen jatkui toisen maailmansodan aikana ja sen jälkeisenä jälleenrakentamisen kautena. Huomattavin historiallinen nähtävyys on "St.-Nikolai-Kirche" ("Pyhän Nikolain kirkko") meriaiheisine teemoineen. Vuonna 1964 vihityssä evankelisessa "Thomaskirchessa" ("Tuomaankirkko") on Charles Crodelin luomia lasimaalauksia. Elmshornin vesitorni vuodelta 1902 on yksityisomistuksessa ja siinä toimii kynttilävalimo sekä kahvila. Elmshornin teollisuusmuseo ("Das Industriemuseum Elmshorn") on Schleswig-Holsteinin harvoja teollistumisen ajasta kertovia museoita. Kaupungin vuotuisia tapahtumia on elo-syyskuussa järjestettävä "Florawoche". Elmshornin 436-paikkainen kaupunginteatteri toimii ilman omaa näyttelijäkuntaa kiertueteatterina.


title: Elmshorn

text: Elmshornin kaksi suurta urheiluyhdistystä "FTSV" ja "Fortuna Langelohe" fuusioituivat vuonna 2004 "FTSV Fortuna Elmshorn" -yhdistykseksi. Kaupungin johtavan jalkapallojoukkueen nimeksi tuli "FC Elmshorn von 1920 e.V.". Paikkakunnan johtava tennisseura on "Lawn-Tennis-Club", jossa vuoden 1991 Wimbledon-voittaja Michael Stich sai oppinsa.


title: Elmshorn

text: Elmshorn sijaitsee valtateiden B 431 ja A 23 varrella. Kaupunki on osavaltionsa merkittävimpiä rautatieliikenteen solmukohtia. Rautatielinjat Hampuri–Kiel ja Hampuri–Westerland haarautuvat Elmshornissa. Lisäksi kaupungista lähtee kansan suussa nimen "Kuddl" saanut 53-kilometrinen rautatieyhteys Oldesloerin kaupunkiin Barmstedtin ja Ulzburgin kautta. Elmshornin paikallisbussiliikenne on yhdistetty Hampurin lähiliikennejärjestelmään. Hampurin lentoasema sijaitsee noin 35 kilometrin päässä.


title: Elmshorn

text: Elmshornissa on huomattavaa elintarviketeollisuutta. Alan yrityksiä ovat muun muassa Peter Kölln ja Döllinghareico sekä kansainvälinen Kraft Foods, jolla on kaupungissa kahvipaahtimo. Tunnetuin elmshornilainen sisustusalan yritys on mattovalmistaja Teppich Kibek. Petrokemian teollisuutta edustaa Tamoil ja puolalaisen PKN Orlenin saksalainen tytäryhtiö. Tietoteknologiayritys Shuttle Inc.:n Euroopan toimipiste sekä telekommunikaatioyhtiö Talklinen pääkonttori sijaitsevat Elmshornissa. Kaupungin johtava sanomalehti on vuonna 1851 perustettu "Elmshorner Nachrichten", joka kuuluu Axel Springer -konserniin. Elmshornin lukuisiin oppilaitoksiin kuuluu muun muassa yksityinen ammattikorkeakoulu "Nordakademie".


title: Elmshorn

text: Elmshornissa syntyneitä tai asuneita kuuluisuuksia ovat muun muassa arkkitehti Fritz Höger, matemaatikko Hermann Weyl ja tennispelaaja Michael Stich. Saksan ensimmäinen kansleri Otto von Bismarck oli Elmshornin kunniakansalainen.


title: Elmshorn

text: Elmshornin ystävyyskaupunkeja ovat muun muassa eteläranskalainen Tarascon, brandenburgilainen Wittenberg sekä Raisio.


title: Säppi (yhtye)

text: Säppi oli vuosina 1987-1989 ja 2002 toiminut tamperelainen rock-yhtye sekä sen johtohahmon Seppo Hakasalon taiteilijanimi. Säpin tunnetuimmat kappaleet lienevät "Asfalttilaturi" ja Popedankin levyttämä "Kotiin".


title: Säppi (yhtye)

text: Kokoonpano 1985-1987


title: Hamlets

text: Hamlets (aiemmin "IBM Servlet-based Content Creation Framework") on alun perin René Pawlitzekin IBM:llä kehittämä avoimeen lähdekoodiin perustuva ohjelmistokehys WWW-palvelujen toteuttamiseen. Hamlet määrittelee palvelman (), joka lukee XHTML-sivupohjan tiedostosta käyttäen SAX:ia. Tämän jälkeen sivu rakennetaan dynaamisesti lisäämällä sisältö niihin kohtiin pohjassa, jotka on merkitty tietyillä tageilla ja ID:illä muutamia takaisinkutsumetodeja () käyttämällä. Palvelman suorittamista voidaan nopeuttaa kääntämällä sivupohja konekielelle ennen Hamletsin ajamista.


title: Hamlets

text: Hamlets-kehysten avulla mahdollistetaan helppokäyttöisten, helposti ymmärrettävien ja kevyiden palvelmien kehitystä. Hamletseja käyttämällä voidaan myös taata sisällön ja esitystavan täydellinen erottelu.


title: Ferdinand Lassalle

text: Ferdinand Johann Gottlieb Lassalle (alun perin Lassal; ) oli yksi Saksan sosiaalidemokraattisen puolueen perustajista ja merkittävä sosialismin teoreetikko.


title: Ferdinand Lassalle

text: Lassalle syntyi varakkaaseen juutalaiseen Lassalin kauppiasperheeseen mutta muutti sukunimensä aikaansaadakseen ranskalaisen ja vallankumouksellisemman vaikutelman. Lassalle opiskeli Breslaun ja Berliinin yliopistoissa, joissa hän tutustui Georg Wilhelm Friedrich Hegelin ajatuksiin. 1800-luvun puolessavälissä hän tutustui Karl Marxin teoksiin ja kehitti oman ”valtiososialismin” teoriansa. Marxista poiketen Lassalle ei uskonut, että porvaristo täytyi tuhota täysin, ja hän myös katsoi nationalismilla olevan myönteisiä vaikutuksia. Lassallesta tuli pian yksi saksalaisen työväenliikkeen johtohahmoista.


title: Ferdinand Lassalle

text: Marxin elämäkerturi Francis Wheen on paljastanut Lassallen olleen varsin narsistinen ja egoistinen persoona, ja sosialistisesta työstään huolimatta erittäin porvarillisesti elävä. Hän elätteli sankarikuvitelmia itsestään luokkataistelun ja vallankumouksen sankarina ja kirjoitteli muun muassa kansleri Otto von Bismarckille koko Saksan työväenliikkeen olevan tiukasti hänen käsissään.


title: Ferdinand Lassalle

text: Vuonna 1864 Lassalle kuoli kaksintaistelussa, joka sai alkunsa hänen romanttisesta suhteestaan itseään huomattavasti nuoremman naisen kanssa. Lassallen motiiveja ryhtyä tähän taisteluun on epäilty, ja ajateltu hänen kenties juuri katsoneen moisen tarpeeksi dramaattiseksi tavaksi kuolla, tai että hän olisi tosissaan alkanut uskoa ”omaan kuolemattomuuteensa”.


title: IRWIN

text: IRWIN on Jugoslaviassa (nykyisen Slovenian alueella) vuonna 1983 perustettu taiteilijaryhmä, jonka töistä suurin osa on maalauksia. Ryhmä tunnetaan kuitenkin myös muun muassa tilataiteestaan.


title: IRWIN

text: 1980-luvun Jugoslaviassa osa kansalaisista kysyi itseltään, minkälaisessa valtiossa ja poliittisessa järjestelmässä he oikeastaan elivät. Yksi IRWINin pyrkimyksistä oli vastata tällaisiin kysymyksiin. Ryhmä pyrki alusta lähtien toimimaan toisin kuin valtionjohdon virallisia kantoja tukeneet taiteilijat.


title: IRWIN

text: Vuonna 1984, noin vuosi perustamisensa jälkeen, IRWIN oli mukana luomassa uutta taiteilijakollektiivia, Neue Slowenische Kunstia eli NSK:ta. IRWINin tehtävä ryhmässä oli vastata visuaalisesta taiteesta. Muita NSK:n muodostajia olivat industrial metal -yhtye Laibach ja teatteriryhmä Scipion Nasice Sisters Theater. Vuonna 1992 NSK julistautui ajassa sijaitsevaksi mikrovaltioksi.


title: IRWIN

text: Perustamisestaan lähtien IRWIN on organisoinut töitään esitteleviä taidenäyttelyitä. Ensimmäiset näistä toteutettiin Ljubljanassa, nykyisen Slovenian pääkaupungissa, mutta 1980-luvun puolivälin tienoilla näyttelyitä alkoi toteutua myös Jugoslavian ulkopuolella. Euroopan ulkopuolella IRWINin ensimmäinen oma näyttely nähtiin New Yorkissa vuonna 1988.


title: IRWIN

text: Kenties tunnetuin IRWINin taideprojekteista on vuonna 1985 käynnistynyt "Was ist Kunst?" (suom. "Mitä on Taide?"), joka tutkii muotojen ja merkitysten vaihtelua. Projektin myötä syntyi yli sata kehystettyä maalausta. Eräät niistä muistuttavat sosialistista realismia edustavia propagandateoksia, joiden kopioihin IRWIN on lisännyt NSK:n usein käyttämiä elementtejä, kuten peuroja ja metallityöläisiä. IRWIN käytti materiaaleina muun muassa verta, eläinten nahkaa, tervaa, kivihiiltä ja puuta.


title: IRWIN

text: Moskovan Punaisella torilla toteutettiin 7. kesäkuuta 1992 tilataideperformanssi "Black Square on Red Square" (suom. "Musta Neliö Punaisella Torilla") IRWINin ja Michael Bensonin yhteistyönä. Torille levitettiin 484 neliömetrin laajuinen musta, neliönmuotoinen kangas. Tempaus oli saanut vaikutteita taiteilija Kazimir Malevitšin maalauksesta "Musta neliö", ja sen tarkoituksena oli helpottaa entisten kommunistivaltioiden välistä kommunikointia.


title: IRWIN

text: Michael Bensonin ohjaamassa ja vuonna 1996 valmistuneessa dokumenttielokuvassa "Predictions of Fire" IRWINin maalauksia ripustetaan Trbovljen kaupungissa sijaitsevaan kaivokseen ja kysytään sitten työläisten mielipidettä niistä. Enemmistö haastatelluista ei pidä IRWINin ja NSK:n tyylistä. Ciril Mak -niminen kaivostyöntekijä arvelee, että IRWINin erikoisissa teoksissa on jokin sanoma, mutta vain taiteilijat itse tietävät sen. Myös edellä mainittu tilataide-esitys "Black Square on Red Square" näytetään Bensonin elokuvassa.


title: IRWIN

text: Vuonna 1998 IRWIN käynnisti monivuotisen "NSK Garda" -projektin, johon useiden eri valtioiden armeijat ovat osallistuneet. Projektissa sotilaat kiinnittävät takkiensa hihoihin Malevitšin ristin ja vartioivat NSK-valtion lippua. Tällaisista tilanteista on otettu IRWINin myöhemmin hyödyntämiä näyttäviä valokuvia ja videoita. "NSK Gardaa" ovat olleet toteuttamassa muun muassa Albanian, Bosnian, Tšekin, Kroatian ja Italian armeijat. Näistä Albania osallistui projektiin 1998 ja muut 2000-luvulla.


title: IRWIN

text: 21. huhtikuuta 2004 IRWINille myönnettiin Sloveniassa arvostettu Jakopic-palkinto. Kyseessä oli samalla ensimmäinen kerta, kun IRWIN palkittiin kotimaassaan.


title: IRWIN

text: IRWINin taiteenteko on kollektiivista yksilöllisen sijaan, eli yksilön luovuus uhrataan ryhmän eduksi. Niinpä IRWINin töistä ei löydy perinteistä yhden taiteilijan nimikirjoitusta.


title: IRWIN

text: Yksikään taideteos ei IRWINin mukaan voi koskaan tulla valmiiksi. Teoksiaan ryhmä on yhdistänyt suprematismiin ja retroavantgardeen.


title: IRWIN

text: Omien sanojensa mukaan IRWIN puolustaa kansallista kulttuuria ja tarjoaa triumfin kollektiiviselle innostukselle. IRWINin toiminnan perimmäinen päämäärä on vahvistaa slovenialaista kulttuuria monumentaalisella ja vaikuttavalla tavalla.


title: IRWIN

text: IRWINin jäsenet ovat:


title: Tarinateatteri

text: Tarinateatteri () on improvisaatioon pohjautuva draamallisen esittämisen erityinen muoto. Tarinateatteri poikkeaa tavanomaisesta teatterista selvimmin ehkä siinä, että esityksessä käsikirjoittajana on yleisö. Tarinateatteri on spontaania ja vuorovaikutteista teatteria. Katsojat kertovat ohjaajan avustuksella tarinoita tai tuokiokuvia omasta elämästään, jonka jälkeen ohjaaja tekee usein tarkentavia kysymyksiä ja muokkaa näin saamansa informaation tunnetiloiksi ja esitystyyleiksi (esimerkiksi puhuttuna tai mykkänä) näyttelijöille, jotka esittävät kohtauksen joko itse tai muusikoiden kanssa improvisaation keinoin välittömästi takaisin sekä kertojalle että koko yleisölle.


title: Tarinateatteri

text: Tarinateatteria voidaan käyttää vaihtoehtoisena keinona purkaa muun muassa konferenssin tai seminaarin antia.


title: Tarinateatteri

text: Suomessa toimii yli 20 tarinateatteriryhmää. Ne ovat järjestäytyneet Suomen tarinateatteriverkko ry:ksi.


title: Tarinateatteri

text: Vuonna 2006 rekisteröity Suomen Tarinateatteriverkkoyhdistys ry toimii Suomen tarinateatteriryhmien ja toimijoiden yhteisenä tiedotus- ja kehittämisorganisaationa, koordinoi suosittujen Kesätapaamisten järjestämistä, järjestää seminaareja ja pitää yhteyttä kansainväliseen tarinateatteriverkostoon, International Playback Theater Network (IPTN).


title: Tarinateatteri

text: Tarinateatterin on kehittänyt amerikkalainen psykoterapeutti Jonathan Fox.


title: PIMEX

text: PIMEX-menetelmä on lyhenne englanninkielisistä sanoista Picture Mix Exposure. PIMEX-menetelmä perustuu työympäristön altistusmittauksessa otetun videokuvan ja suoraanosoittavan mittalaitteen signaalin yhdistettyyn esitykseen. Visualisointi mahdollistaa muutoin näkymättömien työympäristötekijöiden havainnoinnin ja on monissa tapauksissa erittäin arvokas apuväline työperäisen riskien tehokkaassa vähentämisessä. PIMEX-menetelmän ovat kehittäneet tutkijat Gunnar Rosén ja Ing-Marie Andersson 1980-luvulla Ruotsissa. Menetelmää on edelleenkehitetty useissa maissa ja sen käyttösovelluksia on hyödynnetty monipuolisesti ja laajasti maailmassa (1).


title: PIMEX

text: 1. Rosen, G.; Andersson, I.M.; Walsh, P.T.; Clark, R.D.R.; Säämänen, Arto; Heinonen, Kimmo; Riipinen, H.; Pääkkönen, R.. 2005. A review of video exposure monitoring as an occupational hygiene tool. Annals of Occupational Hygiene, vol. 49, 3, ss. 201 – 217 doi:10.1093/annhyg/meh110


title: Bob Joyce

text: Robert Thomas Joyce (s. 11. heinäkuuta 1966, Saint John, New Brunswick) on entinen kanadalainen jääkiekkoilija. Hän pelasi NHL-urallaan 158 runkosarjan- ja 46 pudotuspeliä kolmessa eri seurassa sekä edusti Kanadaa vuoden 1988 olympialaisissa.


title: Bob Joyce

text: Bob Joycen isä oli Kanadan ilmavoimien lentäjä. Joyce syntyi Saint Johnissa, mutta muutti jo lapsena Winnipegiin. Hän kävi Athol Murray College of Notre Damen sisäoppilaitosta, jossa pelasi myös jääkiekkoa, tehden viimeisellä kaudellaan 1983–1984 70 tehopistettä 30 ottelussa. Boston Bruins varasi Joycen numerolla 82.


title: Bob Joyce

text: Joyce ei siirtynyt ammattilaiseksi vaan jatkoi pelaajauraansa kolmen kauden ajan Pohjois-Dakotan yliopiston Fighting Sioux -joukkueessa. Joukkue voitti NCAA:n korkeimman sarjatason mestaruuden vuonna 1987. Samana vuonna Joyce teki joukkueen ennätyksen tekemällä 52 maalia, ja hänet valittiin NCAA:n ensimmäiseen tähdistökentälliseen.


title: Bob Joyce

text: Kesällä 1988 Joyce valittiin Kanadan olympiajoukkueeseen, joka valmistautui Calgaryn olympiakisoihin pelaamalla ja harjoittelemalla koko kauden yhdessä. Joukkue muun muassa voitti Izvestija-turnauksen, jossa Joyce teki mestaruuden ratkaisseen voittomaalin Suomea vastaa. Olympialaisissa joukkue sijoittui neljänneksi.


title: Bob Joyce

text: Calgaryn olympialaisten jälkeen, maaliskuussa 1988, Joyce siirtyi hänet aikaisemmin varanneen Boston Bruinsiin, jossa teki heti avausottelussaan kaksi maalia. Runkosarjan jäljellä olevissa 15 ottelussa hän teki yhteensä 12 pistettä. Joukkue eteni aina Stanley Cupin finaaleihin asti, mutta hävisi finaalisarjan Edmonton Oilersille suoraan neljässä ottelussa. Joyce pelasi joukkueen kaikki 23 pudotuspeliä. Tuolla kaudella hän pelasi samassa ketjussa Cam Neelyn ja Craig Janneyn kanssa.


title: Bob Joyce

text: Seuraavalla kaudella Joyce pelasi koko vuoden Bostonissa. Hän teki 49 pistettä, vaikka rooli ei ollutkaan enää niin hyökkäävä kuin edellisenä keväänä. Puolessa välissä kautta 1989–1990 Boston myi hänet Washington Capitalsiin, josta seura sai vaihdossa veteraani Dave Christianin.


title: Bob Joyce

text: Kaudella 1990–1991 Joyce loukkaantui Washingtonin harjoitusleirillä, ja hänet lähetettiin kauden aluksi farmijoukkue Baltimore Skipjacksiin. Hän sai kutsun takaisin Washingtonin NHL-kokoonpanoon marraskuun puolivälissä, mutta pelasi kauden aikana vain 17 peliä NHL:ssa. Joyce pelasi suurimman osan kaudesta farmijoukkueessa. Kauden päätteeksi Washington myi hänet Winnipeg Jetsiin, jonka farmijoukkueessa Joyce pelasi kaksi seuraavaa kautta.


title: Bob Joyce

text: Joyce jatkoi uraansa vapaana agenttina ja teki pelaajasopimuksen heinäkuussa 1993 IHL:n Las Vegas Thunderin kanssa, jossa pelasi kaksi kautta. Seuraavat kaksi kautta hän pelasi saman sarjan Orlando Solar Bearsissa, jonka jälkeen syksyllä 1997 hän siirtyi pelaamaan Saksaan. Joyce pelasi Saksassa kolme kautta kolmessa eri seurassa ja voitti Saksan mestaruuden München Baronsissa keväällä 2000, jonka jälkeen hän lopetti pelaajauransa.


title: Sinsheim

text: Sinsheim on kaupunki Rein–Neckarin metropolialueella Baden-Württembergin osavaltion luoteisosassa Saksassa noin 22 kilometriä Heidelbergistä kaakkoon. Se sijaitsee Kraichgaun mäkiseudulla Heidelbergin ja Heilbronnin välissä ja rajoittuu pohjoisessa Odenwaldin vuorijonoon. Kaupungin läpi virtaa Neckarin 53-kilometrinen sivujoki Elsenz. Sinsheim rajoittuu idästä myötäpäivään seuraaviin kuntiin: Bad Rappenau, Kirchardt, Ittlingen ja Eppingen (Landkreis Heilbronn), Östringen (Landkreis Karlsruhe) sekä Angelbachtal, Mühlhausen (Kraichgau), Dielheim, Zuzenhausen, Waibstadt ja Neckarbischofsheim (Rhein-Neckar-Kreis). Sinsheim on huomattava koulukaupunki.


title: Sinsheim

text: Vanhin ja merkittävin löytö nykyisen Sinsheimin alueen asutuksesta on noin 600 000 vuoden takaa. Vuonna 1907 Mauerin kylästä Sinsheimin ja Heidelbergin välissä löydettiin jäänteitä heidelberginihmisestä. Alueen nykyinen asutus on saanut alkunsa nuoremmalla kivikaudella ja pronssikaudella. Roomalaisten valtakausi alkoi 90-luvulla ja päättyi 260-luvulla, kun germaanit valtasivat alueen. Noin vuonna 500 alue liitettiin frankkien valtakuntaan. Vanhimmat jäljet frankkien asutuksesta nykyisen kantakaupungin alueella ovat 550-luvulta.


title: Sinsheim

text: Varhaisin kirjallinen maininta Sinsheimista on vuodelta 770 Lorschin koodeksissa. Kaupunkioikeudet Sinsheimille myönsi keisari Henrik VI vuonna 1192. Vuodesta 1329 vuoteen 1803 kaupunki oli osa Kurpfalzin ruhtinaskuntaa. Kolmikymmenvuotisen sodan aikana 1600-luvulla Sinsheimia piinasi köyhyys. Kaupungin ympäristössä käytiin suuria taisteluita, kuten Mingolsheimissa sekä Wimpfenissä, ja Johann Tillyn joukot hävittivät kaupunkia. Vuonna 1674 käytiin Sinsheimissa 20 000 sotilaan taistelu, jossa ranskalainen Henri Turenne joukkoineen löi Saksan keisarilliset joukot. 1689 kenraali Ezéchiel de Mélacin johtamat Ludvig XIV:n joukot polttivat kaupungin.


title: Sinsheim

text: 1700-luvun puolivälissä Sinsheim alkoi vähitellen kasvaa. Vuoden 1848 epäonnistuneen Badenin vallankumouksen jälkeen alueelta lähti runsaasti ihmisiä Pohjois-Amerikkaan köyhyyttä pakoon. Useat heistä taistelivat Yhdysvaltain sisällissodassa pohjoisvaltioiden joukoissa, tunnetuimpana upseeri Franz Sigel. Vuosina 1868 ja 1869 rakennettiin Sinsheimin kautta kulkeva rautatielinja Meckesheim–Jagstfeld ja vuonna 1900 avattiin Elsenztalbahnin ja Kraichgaubahnin välinen poikittaisyhteys Steinsfurt–Eppingen. Vuoden 1910 tienoilla suurin osa Sinsheimia liitettiin sähköverkkoon ja vesijohtoverkkoon. Kaupungin väkiluku oli tuolloin noin 3 300.


title: Sinsheim

text: Kristalliyönä ("Reichspogromnacht") 10. marraskuuta 1938 tuhottiin myös Sinsheimin alueella juutalaisten omaisuutta, kuten synagogia ja hautausmaita. Väkivaltaisuuksia johti kaupunginjohtaja ja kansallissosialistipuoleen aktivisti Jürgen Rieg. Toisen maailmansodan lopussa Sinsheimia pommitettiin rajusti ja Neckarin ylittävien siltojen tuhoutuminen aiheutti ongelmia pitkään sodan jälkeen. Sinsheimin osalta sota päättyi 2. huhtikuuta 1945 Yhdysvaltain joukkojen marssittua kaupunkiin. Sodan jälkeinen pakolaistulva paisutti kaupungin historiallisten rajojensa yli ja uudisrakentaminen muutti kaupunkikuvaa voimakkaasti. Moottoritieosuuden Heilbronn–Mannheim (osa tietä A 6) valmistumisen myötä 1960-luvulla Sinsheimin talous sai piristysruiskeen uusista teollisuusyrityksistä. Kuntaliitokset 1970-luvulla kolminkertaistivat kaupungin väkiluvun 8 000:sta yli 25 000:een. Vuodesta 1987 vuoteen 2007 väkiluku kasvoi noin 30 prosenttia.


title: Sinsheim

text: Sinsheimissa on useita harrastajateattereita, kuten Würfeltheater. Kaupungin lukuisista museoista tunnetuin on tekniikan museo Auto- und Technikmuseum Sinsheim. Merkittäviin historiallisiin nähtävyyksiin lukeutuu muun muassa linna Burg Steinsberg, josta varhaisin maininta on vuodelta 1109; linnan kahdeksankulmainen torni rakennettiin 1200-luvulla. Vanha kaupungintalo, Altes Rathaus, toimii kaupunginmuseona. Sinsheimin vuosittaisiin tapahtumiin kuuluu muun muassa Fohlenmarkt.


title: Sinsheim

text: Sinsheimin merkittävin jalkapalloseura on TSG 1899 Hoffenheim. Sen kotikenttä on vuonna 2009 valmistuva 30 500-paikkainen Rhein-Neckar-Arena. Suuri koko oikeuttaa stadionin bundesliigakelpoiseksi.


title: Sinsheim

text: Sinsheimissa on rautatieasemat Steinsfurt, Sinsheim-Museum, Sinsheim ja Hoffenheim. Kaupunki sijaitsee moottoritie A 6:n läheisyydessä (liittymät Sinsheim ja Sinsheim-Steinsfurt). Hieman kauempaa kulkevat valtatiet B 39, B 45. Valtatie B 292 kulkee kaupungin halki.


title: Sinsheim

text: Sinsheimissa ovat syntyneet muun muassa kuvanveistäjä Hans Seyfer ja fyysikko Emil Rupp. Kaupungissa vaikuttaneisiin henkilöihin lukeutuvat muun muassa yrittäjä Dietmar Hopp ja muusikko Tommy Schleh (DJ Klubbingman).


title: Lumottu

text: Lumottu () on vuonna 2007 ensi-iltansa saanut Walt Disney Picturesin elokuva. Elokuva yhdistää Disneyn klassiset animaatiosadut ja nykyaikaisen näytellyn romanttisen komedian.


title: Lumottu

text: Tarinan pääosassa on prinsessa Giselle (Amy Adams), jonka ilkeä kuningatar Narissa (Susan Sarandon) karkottaa taianomaisesta ja lempeästä animaatiomaailmasta karuun todellisuuteen nykypäivän Manhattanin kaduille. Järkyttyneenä uudesta oudosta ympäristöstään, joka ei kyllä toimikaan onnellisten loppujen periaatteella, Giselle joutuu toteamaan olevansa keskellä kaoottista maailmaa, joka kaipaa kipeästi uutta lumoa. Kun Giselle ihastuu hurmaavan kömpelöön asianajajaan Robert Philipsiin (Patrick Dempsey), joka ryhtyy auttamaan häntä vaikka Giselle onkin jo kotipuolessa lupautunut täydelliselle prinssilleen (James Marsden), hän joutuu pohtimaan, onko satukirjojen romanttisilla käsityksillä mitään sijaa oikeassa maailmassa.


title: Lumottu

text: "Lumottu" sai musiikkikappaleistaan kolme parhaan laulun Oscar-palkintoehdokkuutta.


title: Lumottu

text: Elokuvasta on julkaistu myös ääniraita.


title: Ruumiinmullat

text: Ruumiinmullat oli Ylä-Lapissa Kautokeinon, Enontekiön ja Kaaresuvannon alueella tunnettu kansanuskomus, joka liittyi taloudellisen menestyksen saavuttamiseen. Rikastumista toivova henkilö teki sopimuksen paholaisen kanssa ja keräsi sitten hautausmaalta salaa multaa, jota hän sitten tarjoili muille viinaan tai kahviin sekoitettuna. Ruumiinmultia sai antaa vain sellaisille, jotka eivät ole ruumiinmultien antajan vihamiehiä.


title: Ruumiinmullat

text: Ruumiinmultia kahvin tai viinan mukana juonut henkilö kuoli tai ainakin tuli pysyvästi tai tilapäisesti mielisairaaksi. Ruumiinmultien antaja taas menestyi taloudellisesti hyvin, niin kauan kuin hän pystyi pitämään paholaisen kanssa tekemänsä sopimuksen, ja antamaan multia aina uusille uhreille säännöllisin väliajoin (yleensä 3 kuukautta). Jos tämä ehto ei täyttynyt, paholainen vei ruumiinmultien antajan oman hengen tai teki hänet mielisairaaksi.


title: Ruumiinmullat

text: Erityisesti Norjan Kautokeinoa pidettiin vielä 1940- ja 1950-luvullakin tämän uskomuksen pääpaikkana.


title: Esko Toivonen

text: Esko Toivonen voi viitata seuraaviin:


title: GeForce 6 -sarja

text: GeForce 6 -sarja on Nvidian kuudennen sukupolven grafiikkasuoritinperhe (koodinimeltään NV40). Kaikki 6xxx-sarjan GPU:t tukevat Vertex- ja Pixel Shader 3.0:aa, joita tarvitaan DirectX 9.0c:n suorittamiseen. Lisäksi ne tukevat OpenGL 2.0 -teknologiaa.


title: GeForce 6 -sarja

text: GeForce 6 julkistettiin 14. huhtikuuta 2004. Näytönohjaimet tukivat tuolloin muun muassa Pure Video -teknologiaa ja uutta Scalable Link Interface -tilaa (SLI), joka kaksi näytönohjainta voi kytkeä rinnakkain. SLI on saatavilla vain PCIe-alustalle.


title: GeForce 6 -sarja

text: GeForce 6800 (NV40) -sarjan näytönohjaimet olivat aikaisekseen hämmästyttävän tehokkaita. Niissä oli 16 pikseliliukuhihnaa, 6 verteksivarjostinprosessoria ja GeForce 6800 oli 2–2,5 kertaa nopeampi kuin edeltäjänsä GeForce FX 5950 Ultra. Näytönohjain tuotettiin 130 nanometrin viivanleveydellä. 6800 Ultra -näytönohjaimissa on 288 mm:n suoritin, joka toimii 350 MHz:n taajuudella. . Transistoreita suorittimessa on 222 miljoonaa, mikä on yli kaksinkertainen määrä edellisen sukupolven NV30-piiriin verrattuna. Transistorimäärän seurauksena kasvaneen virrankulutuksen vuoksi näytönohjain tarvitsee 2 lisävirtaliitintä. Ohjaimen muistiväylän kaistanleveys on 256 bittiä, joka on jaettu neljään 64 bittiä leveään osaan. GeForce 6 -sarjan isoimpia muutoksia edelliseen sukupolveen verrattuna oli rinnakkaisarkkitehtuuri (Superscalar Architecture), joka koostuu verteksivarjostin-, pikselivarjostin- ja rasterimikroprosessoreista.


title: GeForce 6 -sarja

text: 6800 GTO, jota tuotettiin vain OEM-myyntiin, sisältää neljä peitettyä, avattavaa pikseliliukuhihnaa. 6800 LE sisältää kahdeksan käytöstä poistettua pikseliliukuhihnaa ja kaksi käytöstä poistettua, avattavaa verteksiliukuhihna.


title: GeForce 6 -sarja

text: GeForce 6600 -sarja (NV43) julkistettiin 12. elokuuta 2004. GeForce 6600:ssa on 128-bittinen muistiväylä. Pikseli- ja verteksivarjostimia on puolet 6800 GT:n vastaavista. GeForce 6600 on 6800-sarjan näytönohjaimia halvempi, mutta myös niiden teho on alhaisempi. Myös 6600 tukee SLI:tä. Näytönohjaimet tuotettiin 110 nm:n prosessilla.


title: GeForce 6 -sarja

text: 6600-näytönohjaimista on kolme muunnelmaa: 6600LE, 6600, ja 6600 GT (hitaimmasta nopeimpaan). 6600 GT kilpailee tasaväkisesti nopeudessa GeForce 5950 Ultran ja Radeon 9800 XT -näytönohjaimien kanssa.


title: GeForce 6 -sarja

text: Alun perin 6600-sarja julkaistiin vain PCIe-liitäntäisenä. AGP-liitäntäiset näytönohjaimet tulivat muutamaa viikkoa myöhemmin. AGP-väyläisten näytönohjainten muistitaajuus on 900 MHz, PCI e -väyläisissä 1000 MHz.


title: Aarni Varjonen

text: Aarni Pauli Juhani Varjonen (s. 1960 Nummi) on suomalainen taiteilija, lauluntekijä ja muusikko. Varjonen on julkaissut sanoituksia, sävellyksiä ja pakinoita sekä kuvataidetta.


title: Aarni Varjonen

text: Hänen omia pitkäsoittolevyjään ovat "Sadetanssi" (Selecta 1990), "Hyvä elämä" (Selecta 1993), "Puolijalokivi" (Zupu Records 1995), "Tuhansien tähtien hotelli" (FNP Records 1997) ja "Hogemat" (Zupu Records 2002).


title: Aarni Varjonen

text: Tunnetuimpia muiden artistien levyttämiä Varjosen sävellyksiä ja sanoituksia ovat ”Sinä olet kaunis” (Anna Hanski), ”Taivaspaikka” (Syksyn Sävel -lehdistöpalkinto vuonna 1988, esittäjä Anneli Saaristo), ”Appelsiinipuita aavikkoon” (Anneli Saaristo), ”Tervetuloa länteen, Andrej” (Vilperin Perikunta), ”Piirimyyjä” (Vilperin Perikunta) ja ”Heittopussi” (Eero Raittinen). Tuorein Radio Suomen soittolistoille joulukuussa 2013 noussut kappale on Pekka Kaasalaisen ”Tähtisilmä”.


title: Aarni Varjonen

text: Muusikkona Varjonen on toiminut omien yhtyeidensä (Aarni Varjonen Jugend ja Kaappihipit) lisäksi basistina yhtyeessä Eurooppa 3 ja mandoliininsoittajana yhtyeessä Vilperin Perikunta.


title: Aarni Varjonen

text: 2017 täyttyi 30 vuotta siitä, kun Varjosen ensimmäistä singleä äänitettiin. Tämän 30-vuotisen julkisen biisintekijäuran kunniaksi Zupu Records julkaisee Aarni Varjonen Jugend-yhtyeen uuden singlen "Runoilijat". (solistina Moonika Ilmén). Samalla julkaistaan digimuodossa Aarni Varjonen Jugend-yhtyeen ensimmäinen pitkäsoitto "Sadetanssi", joka julkaistiin vain vinyylinä vuonna 1990.


title: Aarni Varjonen

text: Kuvataiteilijana hän on pitänyt kolme omaa taidenäyttelyä, piirtänyt levykansia sekä karikatyyreja paikallislehtiin.


title: Aarni Varjonen

text: Varjonen on tehnyt elokuvamusiikkia Juha Tapanisen elokuvaan "Technicolormies – Sinäkö se olet, maailma", käsikirjoituksen tv-sarjaan "Iskelmäprinssi", laulukäännöksiä lastenelokuvaan "Petteri Punakuono ja kadonneiden lelujen salaisuus" sekä tv-sarjaan "Sinisen talon nalle".


title: Aarni Varjonen

text: Pakinoita Varjonen on kirjoittanut YLE Turun Radiolle 1990-luvulla ja Ykkössanomat-lehteen koko 2000-luvun ajan.


title: Aarni Varjonen

text: Varjonen on myös kunnallispoliitikko (2009–2012). Hän oli Nummi-Pusulan sitoutumaton valtuutettu.


title: Kokonhalli

text: Kokonhalli on vuonna 1983 valmistunut monitoimihalli Porvoossa, jossa koripallojoukkue Porvoon Tarmo pelaa kotiottelunsa. Kokonhallin katsomokapasiteetti on 530 katsojaa, mutta se voidaan tarvittaessa laajentaa 1080 katsojaan lisätuoleilla.


title: Erik Therman

text: Bror Erik Therman (15. heinäkuuta 1906 Helsinki – 28. joulukuuta 1948 Helsinki) oli suomenruotsalainen kirjastonhoitaja ja kirjailija.


title: Erik Therman

text: Erik Thermanin vanhemmat olivat kirjastonhoitaja Uno Therman ja Thyra Hagelstam. Hän itse työskenteli kirjastoamanuenssina.


title: Erik Therman

text: Therman teki 1930-luvulla useina kesinä retkiä Enontekiön alueen porosaamelaisten keskuuteen ja julkaisi niiden pohjalta vuonna 1940 kirjan "Bland noider och nomader" ("Noitien ja paimentolaisten parissa").


title: Aerarium

text: Aerarium oli Rooman valtakunnan valtionrahasto, jonka säilytyspaikka oli Saturnuksen temppelissä Forum Romanumilla. Tasavallan aikana varainhoitajina toimi kaksi kvestoria, ja rahaston käyttöä hallinnoi senaatti. Kaikki provinssien ylimääräiset tulot maksettiin aerariumiin ja vastaavasti rahastosta maksettiin lisärahaa provinsseille, mikäli provinssien tuotot eivät kattaneet niiden kuluja. Aerarium toimi selvitystoimistona, jossa kaikki tilit tasattiin.


title: Aerarium

text: Prinsipaatin aikana aerariumin merkitys väheni, sillä valtion varojen käytöstä määräsivät keisarit, joilla oli käytössään omat rahastonsa, joita kutsuttiin nimellä fiscus. Vuodesta 56 jaa. lähtien aerariumin varainhoitajina toimi kaksi prefektiä.


title: Aerarium

text: Vuonna 6 jaa. keisari Augustus perusti toisen rahaston, jonka nimeksi tuli aerarium militare eli sotarahasto. Sotarahaston tärkeimpänä tehtävänä oli maksaa palkkioita palveluksensa suorittaneille veteraaneille tai hankkia heille maapalstoja. Tämän jälkeen Saturnuksen temppelissä säilytettävää aerariumia ryhdyttiin kutsumaan nimellä aerarium Saturni, ja siitä tuli Rooman kaupungin rahasto.


title: CART-kausi 1998

text: CART Championship Series -kausi 1998 oli 20:s CART-kausi. Se alkoi 15. maaliskuuta ja loppui 1. marraskuuta 1998. Kaudella ajettiin 19 kilpailua. Mestaruuden voitti italialainen Alex Zanardi.


title: CART-kausi 1998

text: 12 parhaiten sijoittunutta kuljettajaa saivat pisteitä kaudella 1998. Lisäksi ylimääräisiä pisteitä jaettiin paalupaikan saaneelle ja eniten kierroksia johtaneelle kuljettajalle. Pistejärjestelmä sijoitusten mukaan oli 20-17-14-12-10-8-6-5-4-3-2-1.


title: Sifoni

text: Sifoni voi tarkoittaa seuraavia asioita:


title: Saturnuksen temppeli

text: Saturnuksen temppeli oli Saturnukselle pyhitetty temppeli Rooman Forum Romanumilla. Temppeli perustettiin luultavasti jo vuonna 498 eaa. Saturnuksen temppelissä säilytettiin kahtatoista pronssista lakitaulua, joihin oli kirjattu Rooman tasavallan lait. Saturnuksen temppelissä oli myös Aerarium, Rooman valtionrahasto. Temppeli on palanut monta kertaa, mutta se on rakennettu aina uudelleen.


title: Johan Turi

text: Johan Turi (nimi kirjoitettiin myös muodossa Johan Thuuri tai Johan Thuri; 1854 Kautokeino, Norja – 1936) oli saamelainen Ruotsin Lapissa Tornionjärven pohjoisrannalla, Laimolahdella eli Laimoluoktassa asunut kirjailija ja saamenkielisen kirjallisuuden uranuurtaja.


title: Johan Turi

text: Turin ensimmäinen kirja "Muitalus sámiid birra" ("Kertomus Saamelaisten elämästä") jonka hän oli myös itse kuvittanut piirroksillaan kuvasi porosaamelaisten elämää 1900-luvun alussa. Turia avusti kirjan teossa tanskalainen kansatieteilijä Emilie Demant Hatt ja kirja julkaistiin 1910 samanaikaisesti saamen ja tanskan kielellä. Kirja käännettiin 10 eri kielelle muun muassa ruotsiksi, englanniksi, japaniksi ja saksaksi. Turi kirjoitti vielä kaksi muuta kirjaa "Sámi deavsttat – samiska texter" (1920) ja "Duoddaris – från fjället" (1931). Myöhempinä vuosina hän tuli toimeen maalaamalla lapinaiheisia tauluja ja myymällä niitä turisteille. Turi on haudattu Jukkasjärven hautausmaalle.


title: Jörg Müller

text: Jörg Müller (s. 3. syyskuuta 1969 Kerkrade, Alankomaat) on saksalainen autourheilija. Hän on voittanut muun muassa American Le Mans Series -sarjan GT-luokan mestaruuden vuonna 2001.


title: Jörg Müller

text: Saksalainen kilpa-autoilija Dirk Müller ei ole Jörg Müllerille sukua.


title: Jörg Müller

text: Vuonna 1989 Müller voitti mestaruudet Saksan Formula Opel Lotus Challenge -sarjassa ja Formula Ford 1600:ssa.


title: Jörg Müller

text: Müller ajoi vuonna 1994 Saksan Formula 3 -mestariksi ja oli mukana vuonna 1996 voittamassa Span 24 tunnin ajoa. Vuosina 1995–1996 hän ajoi Supertouring-sarjassa. Vuonna 1996 Müller voitti lisäksi kansainvälisen Formula 3000 -mestaruuden. Vuonna 1993 hän voitti arvostetun Macaun Grand Prix'n.


title: Jörg Müller

text: Vuosina 1997–1998 Müller oli Formula 1 -sarjassa Arrowsin ja Sauberin testikuljettajana. Seuraavaksi hän siirtyi vuosiksi 1999–2001 Williamsille testaamaan moottoreita ja Michelin-renkaita. Hän ei kuitenkaan koskaan päässyt kilpailemaan F1-sarjassa.


title: Jörg Müller

text: Vuodesta 1997 vuoteen 2000 Müller oli paljon tekemisissä urheiluautosarjoissa. Hän oli mukana tallissa, joka voitti Daytonan 24 tunnin ajon Porsche 911 GT1:llä ja joka johti Le Mansin 24 tunnin ajoa 18 tunnin verran BMW V12 LMR:llä vuonna 1999. Müller osallistui kaudella 1998 FIA GT Championship -sarjaan.


title: Jörg Müller

text: Müller ajoi vuosina 1999–2001 American Le Mans Series -sarjassa. Hän voitti ALMS:ssä GT-luokan mestaruuden vuonna 2001. Hänen tallikaverinaan ajoi muun muassa Jyrki Järvilehto.


title: Jörg Müller

text: Vuosina 2002–2004 Müller kilpaili European Touring Car Championship -sarjassa. Müller oli mukana voittamassa Nürburgringin 24 tunnin ajoa vuonna 2004. Vuodesta 2005 lähtien hän on kilpaillu World Touring Car Championship -sarjassa. Kaudella 2006 hän sijoittui sarjassa toiseksi.


title: ChiBall

text: ChiBall on australialaisen Monica Lindfordin 1990-luvulla kehittämä liikuntamuoto. Suomessa ChiBallia on voinut harrastaa vuodesta 2002.


title: ChiBall

text:
ChiBall on kokonaisvaltainen harjoitusohjelma, jonka perusta on perinteisessä kiinalaisessa
lääketieteessä. ChiBall menetelmä yhdistää ainutlaatuisella tavalla väri- ja aromaterapian sekä kuuden eri lajien ja menetelmien vaikutukset: TaiJi/Qi gong, ChiBall tanssi, Jooga, Pilates, Feldenkrais-menetelmä ja syvärentoutus.


title: ChiBall

text:
ChiBall menetelmä seuraa vuodenaikojen vaihtelua, mikä auttaa osallistujia nauttimaan matkasta
kohti harmoniaa, tasapainoa ja hyvinvointia.


title: ChiBall

text: Perinteinen kiinalainen terveystieto


title: ChiBall

text: Perinteinen kiinalainen lääketiede / terveystieto sisältää neljä pääkäsitettä, jotka selittävät kaikkia elämän osa-alueita:


title: ChiBall

text: . "Chi" on meidän elämän energiamme. Chi voi olla ehtynyt tai se voi tulla liialliseksi huonojen ruokailutottumuksien, elämäntapojen tai negatiivisten tunteiden vuoksi. Chin epätasapaino aiheuttaa ongelmia. Stressi ja kehon jännitystilat ovat yleisimpiä seurauksia ehtyneestä Chi: stä. Harjoitukset, joita seuraa syvärentoutus ovat erinomainen tapa tasapainottaa kehoa sekä uudistaa ja vahvistaa Chi: tä.


title: ChiBall

text: . "Yin ja Yang" ovat vastakohtaiset toisiaan täydentävät energian tasot, jotka ovat jatkuvassa liikkeessä ja pyrkivät tasapainoon kaikessa. Kuten luonto, on kehommekin jatkuvassa liikkeessä ja muutoksessa. Epätasapainoa voi esiintyä jos tätä luonnollista virtaa vastustetaan. Tällöin on seurauksena joko liiallinen tai liian vähäinen Yin tai Yang.


title: ChiBall

text: . "Meridiaanit" ovat näkymättömiä kanavia, joissa energia virtaa. Epätasapaino yhdessä tai useammassa meridiaanissa heikentää koko kehoa. Sisäelimet toimivat yhteistyössä meridiaaniverkoston kanssa. Toiset elimet ovat Yin (varastointi) ja toiset taas Yang (prosessointi). Jos meridiaani on tukkeutunut, se ilmenee siihen liitetyn sisäelimen epätasapainona. Epätasapaino voi johtaa sairauteen.


title: ChiBall

text: . "Luonnon viisi elementtiä" – Puu, tuli, maa, metalli ja vesi ovat muotoja joissa Yin ja Yang ilmentyvät. Jokaisella elementillä on oma sisäelinpari, vuodenaika ja luontoon peilaavat ominaisuudet. Päämääränä on saada kehon energia ja elämäntoiminnot samaan rytmiin luonnon kiertokulun kanssa.


title: ChiBall

text: Värit ja tuoksut


title: ChiBall

text: Jo tuhansia vuosia on tiedetty, että väreillä on vahva parantava voima. Jokaisella värillä on oma värähtelytaajuus ja niillä on yhteys kehon osiin, tunteisiin ja elämän haasteisiin. Tuoksut ja aromaattiset öljyt ovat tunnettuja kyvystään parantaa kehoa, mieltä ja tunteita. Tietyt värit ja tuoksut vetävät meitä puoleensa, jolloin ne heijastavat positiivista puolta itsestämme. Jotkut värit ja tuoksut taas voivat tuntua vastenmieliseltä, jolloin ne voivatkin olla juuri sitä mitä tarvitsemme tasapainon saavuttamiseksi. Väri - ja aromaterapialla on kyky puhdistaa negatiiviset värähtelyt elektromagneettisesta kentästämme (aura) ja luoda positiivista energiaa tasapainottaen negatiivisia tunteita ja nopeuttaen kehon paranemista. ChiBallissa värejä ja tuoksuja käytetään yhdistäen perinteisen kiinalaisen terveystiedon viiden elementin ja vuodenajan teoriaa.


title: ChiBall

text: ChiBall liikkeet


title: ChiBall

text:
Kehomme resonoi jokaisen vuodenajan energiaa. Eri vuodenaikoina sisäelimemme tarvitsevat vuorollaan huoltoa ja puhdistusta. Jokaisella vuodenajalla onkin oma sisäelinparinsa. Liikkeillä, jotka hierovat, venyttävät ja stimuloivat sisäelimiä ja niiden meridiaaneja, on syvä sisäelimiä vahvistava vaikutus ja säännöllisellä harjoittelulla voidaan ylläpitää tasapainoa ja terveyttä vuoden ympäri.
ChiBallissa musiikkia käytetään tunnelman luomiseen ja mielen rauhoittamiseen. Jokaisella elementillä on tietty energian värähtelytaajuus. Puun elementillä on lempeä nouseva energia; Tuli on voimakas ja energinen; Maan elementti värähtelee keskittävästi ja ravitsevasti; Metallin energia liikkuu sisäänpäin ja on rauhoittava; Veden elementti on hiljainen ja sillä on reflektoiva vaikutus. ChiBall musiikissa huomioidaan edellä mainitut eri elementtien ominaisuudet. Puun elementin musiikki on herättävää, tuleen sopivat eloisat ja energiset teemat, maan elementtiin sopiva musiikki on pehmeää ja keskittymistä lisäävää, metallin musiikki on instrumentaalista ja ilman rytmiä, veden elementin tunnelmaa luodaan meditaatiomusiikilla.


title: ChiBall

text: ChiBall harjoitukset perustuvat seuraaviin lajien liikkeisiin:


title: ChiBall

text: . Tai Chi ja Qi Gong puhdistavat, uudistavat ja elvyttävät kehoa sisäisesti hengitysharjoitusten ja meridiaaneja aktivoivien liikkeiden avulla.


title: ChiBall

text: . ChiBall tanssi kiihdyttää aineenvaihduntaa ja lisää liikkuvuutta. Siinä käytetään energisiä , pehmeitä, hitaita, jatkuvia liikkeitä, joilla pyritään puhdistamaan kehoa ja lisäämään hapenottokykyä.


title: ChiBall

text: . Yoga lisää voimaa, parantaa liikkuvuutta, keskittymistä, tasapainoa ja itsetietoisuutta.


title: ChiBall

text: . Pilates kehittää keskikehon voimaa, tukee rankaa, tasapainottaa lantion asentoa ja lisää nivelten liikkuvuutta.


title: ChiBall

text: . Feldenkrais metodi auttaa meitä päästämään irti, löytämään lapsuudenajan helpot liikemallit uudelleen ja parantamaan kuuntelemisen taitoa. Metodin filosofia on oppia itsestä oman itsensä kautta.


title: ChiBall

text: . Syvärentoutus rauhoittaa kehon ja mielen hengityksen, visualisoinnin ja meditoinnin avulla.


title: Tuomas Lehto

text: Tuomas Lehto (s. 20. joulukuuta 1985) on suomalainen sellisti.


title: Tuomas Lehto

text: Tuomas Lehto on Radion sinfoniaorkesterin 1. soolosellisti. Lehto on toiminut myös Helsingin kaupunginorkesterin 1. soolosellistinä vuosina 2010–2013. Hän toimii myös aktiivisesti solistina ja kamarimuusikkona. Tuomas Lehdon opettajina ovat toimineet Anja Maja, Hannu Kiiski, Marko Ylönen, Torleif Thedéen ja Jan-Erik Gustafsson.


title: Valkoinen oleanteri

text: Valkoinen oleanteri () on yhdysvaltalaisen Janet Fitchin kirjoittama romaani. Teos on ilmestynyt suomeksi Kaisa Luntisen kääntämänä, WSOYn kustantamana 2001. Kirja kertoo teini-ikäisen Astrid Magnussenin surullisesta lapsuudesta ja kipeistä kasvuvaiheista. Kirja valittiin The Oprah Winfrey Shown kirjakerhoon toukokuussa 1999.


title: Valkoinen oleanteri

text: Astrid Magnussen asuu kahdestaan äitinsä Ingrid Magnussenin kanssa Los Angelesissa. Ingrid on taiteilija, joka elää täysin omassa maailmassansa. Hänellä on omat sääntönsä, joita hän yrittää Astridillekin opettaa. Hän ei ole ikinä kokenut kuuluvansa mihinkään eikä halua elää niin kuin muut. Ingrid kuitenkin rakastuu ja on valmis luopumaan kaikista periaatteistaan miehen takia. Suhde ei kuitenkaan kestä, ja lopulta katkeroitunut Ingrid tappaa miehen.


title: Valkoinen oleanteri

text: Ingrid joutuu vankilaan ja Astrid aloittaa matkalaukkuelämän kasvatuskodista toiseen. Hän ikävöi äitiänsä ja yrittää turruttaa itsensä niin lääkkeillä, seksillä, rahalla kuin huumeillakin. Vuosien varrella hän joutuu ampumisen uhriksi, kärsii nälänhädästä ja näkee toinen toistaan epäonnistuneempia ihmissuhteita. Ainut pysyvä elementti hänen repaleisessa elämässänsä on Ingrid, jonka kirjeet ja elämänohjeet seuraavat häntä läpi teinivuosien.


title: Valkoinen oleanteri

text:
Kirja kerrotaan Astridin näkökulmasta, ja yksi teema onkin Astridin kasvaminen lapsesta aikuiseksi. Kirjassa esitellään useita erilaisia äiti-tytär-suhteita, mutta tärkein on kuitenkin Astridin ja Ingridin välinen suhde. Kirjan loppuosan teemaksi voisi nostaa Astridin itsenäistymisen – kuinka hän lopulta kasvaa äitinsä varjosta ja nousee äitiänsä vastaan.
Kirjasta on tehty myös elokuva, joka ilmestyi vuonna 2002. Elokuvan on ohjannut Peter Kosminsky ja pääosissa nähdään Alison Lohman, Michelle Pfeiffer, Robin Wright Penn ja Renée Zellweger.


title: Andrea Farkas

text: Andrea Farkas (s. 1. syyskuuta 1969 Budapest) on unkarilainen käsipalloilija. Farkas on kaksinkertainen olympiamitalisti: hän voitti Unkarin maajoukkueessa pronssia Atlantassa 1996 ja hopeaa Sydneyssä neljä vuotta myöhemmin.


title: Velaatta

text: Velaatta on Tampereen pohjoisin tilastoalue. Se sijaitsee Teiskosta pohjoiseen Ruoveden suuntaan ja kuuluu pohjoiseen suuralueeseen sekä Terän suunnittelualueeseen. Velaatassa on muun muassa Velaatan maitolaiturimuseo sekä seuratalo Velaatan pirtti, jossa pidetään kantrifestivaali Velaatta Kantria.


title: Velaatta

text: Velaatan asukasluku vuoden 2006 lopussa oli 465 henkilöä.


title: Liberianbulbuli

text: Liberianbulbuli ("Phyllastrephus leucolepis") on Liberiassa ainoastaan kahdessa metsässä Zwedrun kaupungissa Grand Gedehin alueella elävä varpuslintu.


title: Liberianbulbuli

text: Kooltaan liberianbulbuli on noin 15 cm. Lajin vatsa on väriltään vihertävänkeltainen. Liberianbulbulin pää ja selkä ovat vihertävän ruskeat. Siivet ovat mustat ja sulkien kärjet ovat väriltänsä keltaiset. Pyrstö on melko pitkä ja punaruskea. Lintu muistuttaa suuresti sieppobulbulia ("Phyllastrephus icterinus"), jolla ei ole keltaisia siipisulkienkärkiä. Laji voidaan myös sekoittaa myös suurikokoisempaan bulbulilepinkäiseen ("Nicator chloris").


title: Heaven Shall Burn

text: Heaven Shall Burn on saksalainen metalliyhtye. Saalfeldista kotoisin oleva yhtye yhdistelee musiikissaan death- ja thrashmetallin lisäksi hardcore punkia. Musiikkityyli luokitellaan deathcoreksi.


title: Heaven Shall Burn

text: Aggressiivisen tyylin vastapainoksi yhtye on käyttänyt levyillään jousisoittimia ja syntetisaattoreita. Sanoituksissa otetaan tarmokkaasti kantaa sosiaalisiin ongelmiin kuten rasismiin, korruptioon ja eläimiin kohdistuviin julmuuksiin. Kaikki yhtyeen jäsenet ovat vegaaneja.


title: Heaven Shall Burn

text: Yhtye on kommentoinut musiikkinsa luokittelua näin: ”Emme välitä siitä, kutsuvatko ihmiset musiikkiamme metalcoreksi, thrash metalliksi tai death metalliksi. Se ei rajoita meitä. Ihmiset määrittelevät aina lyhyitä käsitteitä kuvaillakseen musiikkia, mutta sen ei pitäisi vaikuttaa musiikin soittajiin.”


title: Heaven Shall Burn

text: Yhtye perustettiin syksyllä 1996. Tuolloin perustajajäsenet, kitaristi Maik Weichert ja rumpali Matthias Voigt antoivat yhtyeelle nimen Consense. Laulaja Marcus Bischoff ja basisti Eric Bischoff liittyivät pian yhtyeeseen. Äänitettyään toisen demon yhtye vaihtoi nimekseen Heaven Shall Burn. Bändin mukaan nimi on otettu Mardukin albumista nimeltä "Heaven Shall Burn... When We Are Gathered".


title: Heaven Shall Burn

text: Vuonna 1998 yhtye äänitti ensimmäisen EP:nsä ”In Battle There Is No Law” ja 1999 jaetun CD:n Fall Of Serenityn kanssa. Näiden julkaisujen jälkeen yhtye solmi levytyssopimuksen Lifeforce Recordsin kanssa ja julkaisi ensimmäisen LP:nsä ”Asunderin” vuonna 2000. Samana vuonna yhtye julkaisi jaetun CD:n Calibanin kanssa. Seuraava pitkäsoitto ”Whatever It May Take” ilmestyi vuonna 2002.


title: Heaven Shall Burn

text: Vuonna 2004 yhtye vaihtoi levy-yhtiötä. ”Antigone” ilmestyi Century Median julkaisemana. Vanhaan tuotantoon verrattuna Antigonella oli enemmän melodioita ja kitaraharmonioita. Islantilainen säveltäjä, Ólafur Arnalds, loi albumille alkusoiton ja loppusoiton. Kitaristi Patrick Schleitzer jätti yhtyeen joulukuussa 2005. Schleizerin lähtö tapahtui yhteisymmärryksessä muiden jäsenten kanssa. Schleizerin paikalle otettiin Alexander Dietz, joka oli tehnyt yhteistyötä yhtyeen kanssa aiemmin.


title: Heaven Shall Burn

text: ”Deaf To Our Prayers” ilmestyi vuonna 2006. Uusin albumi, Iconoclast (Part 1: The Final Resistance) ilmestyi helmikuussa 2008.


title: Heaven Shall Burn

text: Heaven Shall Burn oli esiintymässä Joensuun Ilosaarirockissa heinäkuussa 2008 ja tuli esiintymään Suomeen Nosturiin marraskuussa.Entiset jäsenet


title: Heaven Shall Burn

text: Studioalbumit


title: Heaven Shall Burn

text: EP:t


title: Heaven Shall Burn

text: Kokoelma-albumit


title: Heaven Shall Burn

text: Split-albumit


title: Paolo Nutini

text: Paolo Giovanni Nutini (s. 9. tammikuuta 1987) on Skotlannin Paisleysta kotoisin oleva laulaja-lauluntekijä. Italialaisesta nimestä huolimatta Nutinin suku on asunut jo neljän sukupolven ajan Skotlannissa. Paolon äidin suku on skotlantilainen, isän juuret ovat puolestaan Italian Toscanassa. Nutinin musiikki on sekoitus soulia, poppia ja rockia. Musiikillisena innoittajana Nutinilla on toiminut hänen isoisänsä, joka perehdytti Nutinin muun muassa skotlantilaiseen folkmusiikkiin. Nutini on tunnettu karismaattisesta esiintymisestään ja persoonallisesta äänestään.


title: Paolo Nutini

text: Varsinaisen musiikkiuransa Nutini aloitti 16-vuotiaana lähtiessään ystävänsä yhtyeen kanssa kiertueelle toimien keikoilla vierailevana tähtenä. Tämän jälkeen Nutini lopetti koulun Glasgow’ssa ja muutti Lontooseen, jossa hän esiintyi klubeilla. Levytyssopimuksen Nutini teki Atlantic Recordsin kanssa toukokuussa 2005.


title: Paolo Nutini

text: Nutinin ensimmäinen levy "These Streets" julkaistiin heinäkuussa 2006. Levy nousi Britannian albumilistalla parhaimmillaan kolmanneksi, ja levyn toinen single ”Last Request” singlelistan viidenneksi. Lisäksi "These Streets" -albumin kahta muuta singleä, ”Rewind” ja ”Jenny, Don’t Be Hasty”, on käytetty musiikkina "CSI"-televisiosarjan jaksoissa.


title: Paolo Nutini

text: Nutinin toinen levy "Sunny Side Up" julkaistiin kesäkuussa 2009, ja se nousi suoraan listaykköseksi. Albumin ensimmäinen single ”Candy” julkaistiin 25. toukokuuta. ”Coming Up Easy” julkaistiin elokuussa albumin toisena singlenä. Uuden albumin myötä Nutini pääsi esiintymään nimekkäisiin keskusteluohjelmiin, kuten "Later... with Jools Holland", "Friday Night with Jonathan Ross", "Tonight Show with Conan O’Brien" ja "The Ellen DeGeneres Show".


title: Paolo Nutini

text: Paolo Nutinin kotisivut


title: Suotarhayökkönen

text: Suotarhayökkönen ("Lacanobia" ("Mamestra") "w-latinum") on Suomessa uhanalainen yökkönen, joka on luokiteltu valtakunnallisessa uhanalaisarvioinnissa 2010 vaarantuneeksi (VU) uhanalaiseksi lajiksi.


title: Suotarhayökkönen

text:
Suotarhayökkönen on kapeasiipinen (35–40 mm) ruskeanharmaa yökkönen. Takasiipien tyvi on ulkoreunaa vaaleampi. Etusiiven ulomman poikkiviirun ja aaltoviirun välinen alue on vaalea ja väriltään sinertävän harmaa. Alueen etuosassa sekä munuaistäplän alueella on lisäksi punertavan ruskeaa sävyä.
Laji on sekoitettavissa sukulaislajiinsa pensasyökköseen sekä ruohotarhayökköseen.


title: Suotarhayökkönen

text:
Levinneisyydeltään eurosiperialaista lajia tavataan yleisenä Keski- ja Etelä-Euroopassa. Pohjois-Euroopassa laji esiintyy Ruotsissa, Suomessa sekä Baltiassa. Idässä levinneisyys ulottuu Iraniin ja Itä-Siperiaan.
Suomessa laji on levinnyt pistemäisinä esiintyminä Etelä- ja Kaakkois-Suomeen.


title: Suotarhayökkönen

text: Toukat syövät lukuisia kasvilajeja. Kotelo talvehtii, ja aikuisia yksilöitä tavataan kesäkuun alusta kuun loppuun. Perhoset lentävät yöllä, ja kaikki havainnot onkin tehty klo 23–01 välisenä aikana. Kaikki suomalaiset havainnot on ilmeisesti tehty syötillä, mutta laji tulee myös valolle. Perhoset eivät juurikaan poistu elinympäristöstään.


title: Suotarhayökkönen

text: Suotarhayökkönen elää soilla ja niiden avoimilla rämeosilla. Etelämpänä lajin elinympäristöinä ovat kuivat hiekkapohjaiset alueet.


title: Suotarhayökkönen

text: Vaikka laji on yleensä esiintyessään ollut niukka, parhailta alueilta on kuitenkin taltioitu yhdessä illassa jopa kymmeniä yksilöitä. Kantoja tunnetaan runsaasti esimerkiksi Lahdessa, Kirkkonummella ja Kuusankoskella. Elinympäristöjen tuhoutuessa kannat ovat taantuneet.


title: Suotarhayökkönen

text: Koska valtaosa Etelä-Suomen soista on joko kokonaan tai osittain ojitettu, lajin luontainen elinympäristö on kaventunut. Suotarhayökkönen on levinnyt Suomessa vain eteläisille alueille, joten ojitukset vaikuttavat suoraan kantoihin.


title: Suotarhayökkönen

text: Lajin kannat ovat säilyneet yleensä muuttumattomina niillä suoalueilla, jotka ovat säilyneet luonnontilassa. Soiden vesiolojen muutostöistä pitäisikin Etelä-Suomessa luopua, ja suoalueita tulisi mahdollisuuksien mukaan palauttaa luonnontilaan. Lajilla on kannat Tammelan Torronsuon, Pyhtään Munasuon-Kananiemensuon ja Hattulan Jumoinsuon suojelluilla alueilla.


title: Nohra

text:
Nohra on kunta Saksassa Thüringenin osavaltiossa. Kansallissosialistit perustavat ensimmäiset keskitysleirinsä Nohraan.
Seurakuntien ystävyysseurakuntasuhteen Viitasaari - Nohra 1987.


title: Pieni merenneito (animaatiosarja)

text: Pieni merenneito ("The Little Mermaid") on Disneyn animaatiosarja, joka perustuu vuoden 1989 samannimiseen elokuvaan. Sarja kertoo merenneito Arielin, hänen ystäviensä ja muidenkin elokuvista tuttujen hahmojen seikkailuista. Sarja kertoo Arielin elämästä ennen elokuvan tapahtumia.


title: Pieni merenneito (animaatiosarja)

text: Sarjaa ensiesitettiin yhdysvaltalaisella CBS-kanavalla vuosina 1992–1994. Sarjan suomenkielisessä versiossa Arielin dubbasi alun perin elokuvassakin hänet dubannut Johanna Nurmimaa.


title: Taixuanjing

text: Taixuanjing (太玄經 Tàixuánjīng, Wade-Giles: T'ai Hsüan Ching; "Suuren salaisuuden klassikko") on kiinalainen ennuskirja. Sen kirjoitti Yang Xiong (揚雄/扬雄 Yáng Xióng; Wade-Giles: Yang Hsiung; 53 eaa. - 18 jaa.), joka julkaisi sen vuonna 2 eaa. Taixuanjing nojaa yijing-ennustamisen perinteeseen. Se on myös kalenteri ja kungfutselainen filosofinen teos.


title: Taixuanjing

text: Ennustamiseen käytetään kolmenlaisia viivoja:Näistä muodostetaan neljän viivan ryhmiä eli tetragrammeja, joita on yhteensä 81. Toisin kuin yijing-ennustamisessa, tetragrammi rakennetaan ylimmästä viivasta alimpaan. Viivan paikat on nimetty:


title: Franz Neuländtner

text: Franz Neuländtner (s. 29. tammikuuta 1966 Höhnhart) on itävaltalainen mäkihyppääjä, joka kilpaili maailmancupissa vuosina 1983–1993.


title: Franz Neuländtner

text: Neuländtnerin uran suurin saavutus on lentomäen MM-hopea Kulmista 1986. Lisäksi hän saavutti joukkuemäen MM-pronssia Oberstdorfista 1987 Ernst Vettorin, Richard Schallertin ja Andreas Felderin kanssa. Hänen paras henkilökohtainen sijoituksensa hiihdon MM-kisoista on suurmäen kuudes tila Lahdessa 1989.


title: Franz Neuländtner

text: Maailmancupissa Neuländtner saavutti kaksi osakilpailuvoittoa ja neljästi muita palkintokorokesijoituksia. Hänen ainoat voittonsa tulivat Lake Placidin normaalimäestä kaudella 1985–1986 ja Lahden suurmäestä kaudella 1989–1990. Hän sijoittui kauden 1985–1986 kokonaispisteissä neljänneksi.


title: Tabularium

text: Tabularium oli Rooman valtakunnan valtionarkisto. Sen rakennus sijaitsi Forum Romanumilla, Capitolium-kukkulan itäisellä rinteellä.


title: Tabularium

text: Tabularium lienee valmistunut vuonna 78 eaa.. Se rakennettiin mahdollisesti Sullan määräyksestä. Tabulariumia korjattiin ja uudistettiin keisari Claudiuksen aikana. Vuosina 1582–1605 Tabulariumin raunioiden päälle rakennettiin Palazzo Senatorio, Rooman nykyinen kaupungintalo.


title: Inge Löök

text: Inge Löök (Ingeborg Lievonen) on pernajalainen kuvittaja ja puutarhuri. Helsingissä vuonna 1951 syntynyt Löök on suomenruotsalainen taiteilija. Taiteilijanimi on valittu sipuliin liittyvän symboliikan takia.


title: Inge Löök

text: Löök kirjoitti ylioppilaaksi 1972. Hän valmistui puutarhuriksi 1974 ja Taideteollisen korkeakoulun koulutuskeskuksesta graafiseksi suunnittelijaksi 1979. Inge Löök työskenteli kuusi vuotta puutarhurina, kunnes kuvitustyö vei vähitellen kokonaan. Vuonna 2004 Inge Löök sai Pernajan kulttuuripalkinnon suuruudeltaan 300 euroa.


title: Inge Löök

text: Löök on piirtänyt yli 300 postikorttia, joista noin puolet on jouluaiheisia, Eri aiheita on yli 300 ja niistä on painettu useita versioita eri kielillä, eri kokoisina. Taittokortteja on lähes 800. Lisäksi Löök on tehnyt suuren määrän exlibriksiä. Hän on kuvittanut runsaasti lasten ja nuorten kirjoja, uskonnollista kirjallisuutta sekä oppikirjoja sekä muutamia levynkansia sekä aikakauslehtiä, etenkin puutarha-aiheisia. Kuvituksia ovat tilanneet muun muassa WSOY, Otava ja Svenska Läromedel. Kuvitustyöt syntyvät aina akvarelleina. Hän on tehnyt joka kesä kuvituksen Julstjärnan-joululehteen jo kolmenkymmenen vuoden ajan.


title: Inge Löök

text: Hän harrastaa puutarhan hoitoa, nikkarointia ja luonnossa vaeltamista, ennen kaikkea lintujen tarkkailua. Löök muutti Sipoosta Pernajan kirkonkylään vuonna 1996. Hän on asunut Helsingissä Lauttasaaressa, Kalliossa, Puotilassa, Mellunmäessä ja Sipoon Östersundomissa.


title: Inge Löök

text: Inge Löök tunnetaan parhaiten anarkistisista mummoaiheistaan. Ensimmäiset mummokuvat syntyivät 2003, ja vuonna 2014 niitä oli jo 43. Mummojen motto on: “Aika ei ole rahaa, eikä sen tuhlaaminen syntiä”.


title: Inge Löök

text: "Aluksi mummokortteja ei haluttu lainkaan painaa. Tarjosin niitä ystävänpäiväkorteiksi Suomen punaiselle ristille, mutta vasta kun Pirjo Laakso huomasi mummokuvat Hämeenlinnassa Korttientalon näyttelyn yhteydessä tietokoneelta, ne otettiin Paletin tuotantoon ja mummokorttien menestys alkoi," kertoo Inge Löök. Mummokortteja on myyty muutamassa vuodessa satoja tuhansia. Kortit ovat herättäneet myös laajaa kansainvälistä kiinnostusta. Korttien huumori on rentoa ja iloista.


title: Inge Löök

text: Keväällä 2008 mummojen touhuista julkaistiin myös Paletti oy:n ja Passion Design oy:n kustantama puutarhakirja/kalenteri “Paljain jaloin mummojen puutarhassa”. Mummoaiheita on saatavana tavallisen kokoisina postikortteina, isoina kortteina, kirjanmerkkeinä, julisteina ja tyynyliinoina. Mummoaihetta on toteutettu postimerkkeinä ja ne ovat tulossa myös aiheiksi ahvenanmaalaisiin joulupostimerkkeihin.


title: Inge Löök

text: Mummojen visuaalinen ilme on peräisin lapsuudesta, lauttasaarelaisilta naapurintädeiltä. Aiheet hän sen sijaan ammentaa omasta elämästään. Inge Löök elää niin kuin piirtää – hetkeen tarttuen ja avoimesti maailman kummallisuuksia hämmästellen.


title: Inge Löök

text: Mummot ovat karrikoituja kuvia omasta elämänasenteesta. Löök on kokeillut mummoaiheidensa elämänohjeet myös käytännössä.


title: Baldur Preiml

text: Baldur Preiml (s. 8. heinäkuuta 1939 Bruggen, Itävalta) on itävaltalainen entinen mäkihyppääjä ja olympiamitalisti. Preiml kilpaili vuodesta 1960 vuoteen 1968 asti. Hän voitti pronssia normaalimäen kilpailusta Grenoblen olympialaisista vuonna 1968.


title: Canon EOS 450D

text: Canon EOS 450D on japanilaisyhtiö Canonin aktiivisille valokuvausharrastajille suunnattu digitaalinen järjestelmäkamera. Kamera tunnetaan Pohjois-Amerikassa nimellä EOS Digital Rebel XSi ja Japanissa nimellä EOS Kiss X2. Se julkistettiin 23.1.2008 ja tuli Euroopassa saataville huhtikuussa 2008.


title: Canon EOS 450D

text: Kamera on Canon EOS 400D -järjestelmäkameran seuraaja. Merkittäviä eroja edeltäjään verrattuna ovat suurempi nestekidenäyttö elävällä etsinkuvalla, DIGIC III -prosessori, siirtyminen Compact Flashistä SD- ja SDHC-muistikortteihin, pienempi paino sekä kennon korkeampi erottelukyky.


title: SLAY Radio

text: SLAY Radio on ympärivuorokautinen Internetissä toimiva radioasema, joka soittaa remixejä ja sävellyksiä perustuen Commodore 64 -tietokoneeseen ja Amigaan, jotka olivat suosittuja 1980- ja 1990-luvulla.


title: SLAY Radio

text: Kenneth Mutka (tunnettu nimimerkillä "Slaygon") perusti SLAY Radion vuonna 1999. Ensimmäisenä vuonna kanava soitti vain soittolistaa, mutta myöhempinä vuosina kanavalla on alettu pitämään live-esityksiä yleensä yhdestä kolmeen kertaan viikossa tiskijukkien ja fanien voimin, jotka tapaavat IRC:n välityksellä.


title: SLAY Radio

text: SLAY Radiosta on tehty lukuisia artikkeleita lehtiin, kuten MikroBittiin, ruotsalaiseen GT-aikakauslehteen, saksalaiseen Computer Total -lehteen sekä Sveriges Radioon.


title: Chen Ying

text: Chen Ying (s. 4. marraskuuta 1977 Peking) on kiinalainen pistooliampuja, olympiavoittaja ja maailmanmestari.


title: Chen Ying

text: Chen Ying on voittanut useita MM-mitaleita Zagrebista 2006 ja Lahdesta 2002. Kirkkain niistä on 25 m urheilupistoolin maailmanmestaruus Zagrebissa. Lisäksi hän on saavuttanut kaksi joukkuemaailmanennätystä, joista toinen on sivuava.


title: Chen Ying

text: Chen voitti olympiakultaa Pekingissä 2008 25 metrin urheilupistoolissa. Hän nousi finaalikierroksilla peruskilpailun kolmannelta sijalta melko selvään voittoon ohi hopeamitalistin Gundegmaa Otryad ja pronssia voittaneen Munkhbayar Dorjsurenin. Lontoossa 2012 Chen sijoittui 25 metrin pistoolikilpailussa hopealle Kim Jangmin jälkeen.


title: Nordic+

text: Nordic+ on Pohjoismaiden, Hollannin, Irlannin ja Ison-Britannian hallitusten muodostama yhteistyöelin, jossa maat tekevät yhteistyötä kehitysyhteistyön saralla.. Euroopan Unionin sisällä, samanmieleiset Nordic+ maat ajavat usein erilaista politiikkaa, kuin EU:n eteläiset katoliset jäsenvaltiot. Suurimmat ristiriidat koskevat väestö ja sukupuolikysymyksiä. EU:n lisäksi Nordic+ toimii muilla kansainvälisillä foorumeille, kuten DACissa ja YK:ssa, sekä paikan päällä kehitysmaissa, missä niillä on yhteisiä hankkeita.


title: Nordic+

text: Vuoden 2007 kehityspoliittisessa selonteossa Suomi sitoutui toimimaan enenevästi Nordic+ ryhmässä.


title: Nordic+

text:
Nordic+ ryhmän maat tekevät yhteistyötä muun muassa yhteistyörahoitusjärjestelyillä, lisäksi ne jakavat tietoa maidensa kehityspolitiikan suuntalinjoista, koordinoivat toimintaansa ja pyrkivät
yhteistyöllään edistämään kehitysavun tuloksellisuutta ja harmonisointia. Yhteistyötä Nordic+ maat tekevät erityisesti ihmisoikeus-, tasa-arvo-, sosiaali- ja ympäristökysymyksissä.


title: Fei Fengji

text: Fei Fengji (s. 5. elokuuta 1982 Shanghai) on kiinalainen pistooliampuja ja maailmanmestari.


title: Fei Fengji

text: Fei Fengji on voittanut useita MM-mitaleita naisten ja tyttöjen sarjoissa. Kirkkain saavutus näistä on 25 m urheilupistoolin tyttöjen maailmanmestaruus Lahdessa 2002. Lisäksi hän pitää hallussaan tyttöjen 10 m ilmapistoolin joukkuemaailmanennätystä.


title: Same Old Tunes

text: Same Old Tunes on ruotsalaisen skate punk -yhtye Millencolinin debyyttialbumi, joka julkaistiin vuonna 1994 nimellä Tiny Tunes, mutta sitä markkinoidaan nykyään toisella nimellään.


title: Same Old Tunes

text: Levyn kappaleista julkaistiin singlenä Da Strike, josta tehtiin myöhemmin musiikkivideo. Kappaleesta tuli pienoinen hitti yhtyeen kotimaassa Ruotsissa.


title: Same Old Tunes

text: Albumi äänitettiin Unisound-studioilla Örebrossa elokuussa 1994. Albumin äänittäminen sekä miksaaminen kesti kaksi viikkoa.


title: Same Old Tunes

text: Nikola Sarcevicin sävellykset hallitsevat albumia; albumin kahdestatoista kappaleesta yksitoista on hänen käsialaansa. Ainoastaan kappale ”Mystic Reptile” on kitaristi Mathias Färmin käsialaa. Yhtyeen kitaristi Erik Ohlsson sekä rumpali Fredrik Larzon eivät osallistuneet kappaleiden tekoon.


title: Same Old Tunes

text: Aloituskappale ”Mr. Clean” edustaa nopeatempoista punk rockia, ja sen sanoituksissa kerrotaan minäkertojan entisestä ystävästä, josta on tullut epämiellyttävä. Kappale on yhä yhtyeen kiertueissa tärkeässä osassa. ”Mr. Cleania” seuraa hidastempoisempi ”Chiquita Chaser”, jonka sanoituksissa kerrotaan minäkertojan luulemista ”chiquitatyypiksi”.


title: Stay Heavy Records

text: Stay Heavy Oy on helsinkiläinen metallimusiikkia julkaiseva levy-yhtiö. Dies Irae Records yhdistyi siihen.


title: Stay Heavy Records

text: Stay Heavy toimii myös tapahtumatuottajana ja management-yhtiönä raskaanmusiikin yhtyeille. Yhtiön tuotannoista tunnetuin on Finnish Metal Expo ja sen yhteydessä kokoontuva International Metal Meeting, jotka toteutetaan yhteistyössä Finnish Metal Eventsin kanssa.


title: Viisausteologia

text: Viisausteologia on kristinuskon suuntaus, joka korostaa eettisyyden ja hengellisyyden yhteenkuuluvuutta. Eettinen käsitys tarvitsee mielekkään käsityksen todellisuudesta, ja hengellisyys tarvitsee eettisen ulottuvuuden, joka estää eskapismin. Viisausteologia painottaa kaiken olemassa olevan yhteenkuuluvuutta. Se on mystiikan teologiaa.


title: Jiaoshi-yilin

text: Jiaoshi-yilin (焦氏易林 Jiāoshì yìlín "Jiao-tyylin muutosten metsä") tai yksinkertaisesti Yilin eli "Muutosten metsä" on kiinalainen ennuskirja, joka noudattaa Yijingin perinnettä. Sanotaan, että kirjan kirjoitti Han-dynastian aikainen Jiao Yanshou (焦延壽).


title: Jiaoshi-yilin

text: Ennustaminen perustuu 64 x 64= 4096 heksagrammille. Jokaista heksagrammiparia kuvataan lyhyellä runolla. Yilinin heksagrammit muodostavat myös kalenterin, joka perustuu kiinalaisen aurinkokalenterin 24 jieqille.


title: Palopuron seisake

text: Palopuron seisake () on entinen rautatieliikennepaikka Hyvinkään Palopuron asuinalueen luona -radan varrella noin kuusi kilometriä etelään Hyvinkään ja viisi pohjoiseen Jokelan asemilta. Seisake sijaitsee Vantaanjoen sivujoen Palojoen yläjuoksun varrella ja se avattiin tämän mukaisesti vuonna 1905 Palojoki-nimisenä, mutta nimi vaihdettiin Palopuroksi 1. lokakuuta 1951 johtuen sekaannuksista saman joen alajuoksulla sijaitsevan Nurmijärven Palojoen kylän kanssa.


title: Palopuron seisake

text: Seisakkeelle valmistui puinen laiturirakennus vuonna 1936. Miehitys liikennepaikalla lopetettiin vuonna 1963. Seisakkeella toimi posti ennen laiturikatoksen purkua vuonna 1994. Seisake lakkautettiin 1. elokuuta 1996, ja laiturit purettiin pian sen jälkeen. Palopurosta vajaa kaksi kilometriä pohjoiseen avattiin samanniminen raiteenvaihtopaikka seuraavan vuoden kesäkuussa.


title: Rinaldo Capello

text: Rinaldo ”Dindo” Capello (s. 17. kesäkuuta 1964 Asti, Italia) on italialainen autourheilija. Hänen suurimpiin saavutuksiinsa kuuluu Le Mansin 24 tunnin ajon voittaminen vuosina 2003, 2004 ja 2008. Lisäksi hän voitti vuosina 2001 ja 2002 Sebringin 12 tunnin ajon. Capello voitti kausilla 2006 ja 2007 American Le Mans Series -sarjan prototyyppiluokan mestaruuden yhdessä skotti Allan McNishin kanssa.


title: Where the Heart Is

text: Where the Heart Is voi tarkoittaa ainakin seuraavia:


title: Shiki Masaoka

text: Shiki Masaoka (; 14. lokakuuta 1867 – 19. syyskuuta 1902) oli japanilainen runoilija. Hän oli huomattava haikun ja tankan uudistaja.


title: Shiki Masaoka

text: Shiki pelasi siepparina baseballia, joka saavutti suosiota Japanissa 1870-luvulta alkaen. Hän pääsi Yakyū dendōhon eli Japanin baseball -hall of fameen postuumisti vuonna 2002.


title: Shiki Masaoka

text: Shikin elämän päätti tuberkuloosi. Hän oli 34-vuotias.


title: Jaime Melo

text: Jaime Melo, tunnetaan myös nimellä Jaime Melo Jr., (s. 24. huhtikuuta 1980 Cascavel, Paraná Brasilia) on brasilialainen autourheilija. Hän voitti vuonna 2002 Euro Formula 3000 -mestaruuden. Vuonna 2006 Melo voitti FIA GT Championship -mestaruuden. Nykyään hän ajaa American Le Mans Series -sarjan GT2-luokassa Ferrari F430GT -autoa. Hän voitti GT2-luokan mestaruuden yhdessä Mika Salon kanssa kaudella 2007.


title: Sydän paikallaan

text: Sydän paikallaan () on brittiläinen draamasarja, jota tehtiin vuosina 1996–2006 yhteensä kymmenen tuotantokautta ja 110 jaksoa. Sarjaa kuvattiin Marsdenin, Slaithwaiten ja Melthamin kylissä lähellä Huddersfieldiä.


title: Sydän paikallaan

text: Kuvitteelliseen Skelthwaiten kylään sijoittuvassa sarjassa seurataan paikkakunnan sairaanhoitajien ja heidän perheidensä elämää. Alun perin sarjan keskushenkilöitä olivat sairaanhoitajat Peggy Snow (Pam Ferris) ja Ruth Goddard (Sarah Lancashire) perheineen, mutta myöhemmin Ruth erosi miehestään muuttaakseen Australiaan ja Peggy kuoli autokolarissa. Ruth Goddardin aviomies Simon on Peggy Snow’n veli ja pyörittää paperitehdasta, jossa suurin osa sarjan mieshenkilöistä on töissä. Myöhemmillä tuotantokausilla sarjassa seurattiin melko tasapuolisesti kaikkien paikkakuntalaisten elämää, kuitenkin uusien sairaanhoitajien Karen Buckelyn (Leslie Ash) ja Anna Kirkwallin (Leslie Dunlop) perheiden ollessa hiukan enemmän esillä.


title: Mikko Jokela (diplomaatti)

text: Mikko Samuli Jokela (s. 15. lokakuuta 1947 Laihia) on suomalainen diplomaatti ja virkamies. Hän työskenteli vuosina 2010–2012 eläkkeelle jäämiseensä saakka ulkoasiainministeriön protokollapäällikkönä. Vuosina 2005–2010 Jokela oli Suomen Alankomaiden suurlähettiläs.


title: Mikko Jokela (diplomaatti)

text: Jokela astui ulkoasiainministeriön palvelukseen vuonna 1976 ja työskenteli muun muassa ulkoministerin ja valtiosihteerin virkamiessihteerinä sekä eri tehtävissä kauppapoliittisella ja poliittisella osastolla muun muassa tutkimus- ja suunnitteluyksikön päällikkönä. Jokela työskenteli myös Bonnin, Budapestin, Tukholman suurlähetystöissä sekä pääkonsulina Hampurissa (2001–2005). Vuosina 2005–2010 Jokela toimi Suomen Alankomaiden suurlähettiläänä Haagissa. Hän edusti samalla Suomea YK:n Kemiallisten aseiden kieltojärjestössä (OPCW), joka sijaitsee myös Haagissa.


title: Mikko Jokela (diplomaatti)

text: Jokela aloitti ulkoministeriössä protokollapäällikkönä 1. helmikuuta 2010. Hän jäi tehtävästä eläkkeelle vuonna 2012. Koulutukseltaan Jokela on yhteiskuntatieteiden maisteri Tampereen yliopistosta 1976. Hänen puolisonsa vuodesta 1970 on maanviljelijä, yhteiskuntatieteiden maisteri Raija-Liisa Havusela.


title: Timo Bernhard

text: Timo Bernhard (s. 24. helmikuuta 1981 Homburg, Saarland, Saksa) on saksalainen autourheilija. Hän on voittanut monia arvostettuja kilpailuja. Vuonna 2001 Bernhard voitti Porsche Carrerra Cupin. Vuosina 2002 ja 2003 hän voitti Daytonan 24 tunnin ajon GT-luokassa ja 2003 myös kokonaiskilpailun. Lisäksi hän on voittanut muun muassa Nürburgringin 24 tunnin ajon vuosina 2006 ja 2007. Hän saavutti Sebringin 12 tunnin ajossa luokkavoiton vuonna 2004 ja kokonaisvoiton vuonna 2008. Hän on ajanut myös American Le Mans Series -sarjassa Penske Racing -tallissa, jossa hän voitti GT-luokan mestaruuden vuonna 2004.


title: Timo Bernhard

text: Nykyään Bernhard ajaa FIA World Endurance Championship -sarjassa saksalaisen tehdastallin Porschen LMP1-autolla.


title: Timo Bernhard

text: Vuonna 2010 Bernhard voitti Audilla Le Mansin 24 tunnin ajon Romain Dumas'n ja Mike Rockenfellerin kanssa.


title: Fred Brooks

text: Frederick Phillips ”Fred” Brooks, Jr. (s. 19. huhtikuuta 1931 Durham, Yhdysvallat) on yhdysvaltalainen tietojenkäsittelytieteilijä. Hänet tunnetaan työstään IBM:n S/360-suurtietokonehankkeen parissa, esseeteoksestaan "The Mythical Man-Month" (1975) ja niin kutsutusta Brooksin laista: ”adding manpower to a late software project makes it later” (”työvoiman lisääminen aikataulusta myöhässä olevaan ohjelmistoprojektiin saa aikaan sen, että se on enemmän myöhässä”).


title: Fred Brooks

text: Brooks valmistui Duken ja Harvardin yliopistoista. Hän voitti Turing-palkinnon vuonna 1999 ja pääsi Kansallisen tiedeakatemian jäseneksi vuonna 2001.


title: Fred Brooks

text: Brooks on työskennellyt pitkään Pohjois-Carolinan yliopistossa Chapel Hillissä.


title: Wayne Groulx

text: Wayne Groulx (s. 2. helmikuuta 1965 Welland, Ontario) on entinen kanadalainen jääkiekkoilija. Hän pelasi keskushyökkääjänä Pohjois-Amerikassa, Itävallassa ja Suomessa.


title: Wayne Groulx

text: Groulx pelasi neljä vuotta juniorina OHL:n Sault Ste. Marie Greyhoundsissa ollen kaikkina kausina seuran paras pistemies. Quebec Nordiques varasi hänet numerolla 172. Groulxin viimeisenä kautena 1984–85 Greyhounds voitti kaikki 33 kotipeliänsä, ja hävisi vieraissakin vain 11 kertaa ja pelasi kerran tasan. Joukkue voitti OHL:n pudotuspelit (häviten vain kaksi kotiottelua) ja jatkoi Memorial Cupiin, jossa se kuitenkin hävisi välierissä WHL:n Prince Albert Raidersille. Samalla kaudella, tammikuun 24. päivä, Groulx pelasi myös uransa ainoan NHL ottelun Quebec Nordiquesissa.


title: Wayne Groulx

text: Groulx sivusi OHL urallaan liigan ennätystä pisteissä ja rikkoi syöttöennätyksen, tehden yhteensä tehot 187+290=477 (Stan Drulia rikkoi kummatkin ennätykset kevällä 1989). Groulx valittiin kertaalleen OHL:n ensimmäiseen (1984) ja toiseen tähdistökentälliseen (1985), sekä vuonna 1985 sarjan parhaaksi pelaajaksi. Junioriuran seurakavereista kannattaa mainita kaudella 1983–84 Groulxin kanssa tehoketjun muodostaneet Rick Tocchet ja Steve Graves. Greyhoundsin valmentaja Terry Crisp sanoi kerran, että Groulx oli kautta aikain joukkueen toiseksi paras pelaaja, edellään ainoastaan Wayne Gretzky.


title: Wayne Groulx

text: Groulxin ura jatkui IHL:ssa ja AHL:ssa kahden ja puolen kauden verran, minkä jälkeen hän siirtyi kaudella 1987–88 SM-liigan Kalpaan pelaamaan. Kalpassa Groulx teki 27 pistettä pelaamassaan 27 ottelussa, mutta siirtyi seuraavaksi kaudeksi Itävaltaan. Siellä hän pelasi 6 kautta, joista viisi viimeistä Graz EC:ssa. Keväällä 1994 Groulx lopetti uransa Itävallassa ja palasi takaisin Pohjois-Amerikkaan, jossa pelasi vielä yhden vajaan kauden Sunshine Hockey Leaguessa, kunnes lopetti uransa vuonna 1995.


title: Wayne Groulx

text: Pelaajauransa jälkeen Groulx toimi juniorijoukkue Fort Erie Meteorsin apulaisvalmentajana 1990-luvun lopulla, ja kaudelle 2001–02 hänet nimettiin saman joukkueen päävalmentajaksi, jossa tehtävässä hän toimi vuoteen 2009.


title: Wayne Groulx

text: Groulx pelasi Kanadan maajoukkueen mukana yhdeksän ottelua kaudella 1986–87. Uudelleen hän oli maajoukkuetehtävissä, kun hän edusti Itävaltaa kahdesti jääkiekon maailmanmestaruuskilpailuissa. Vuonna 1992 Itävalta voitti hänen johdollaan B-sarjan ja nousi A-sarjaan. Keväällä 1993 Groulx voitti Itävallan liigan maalintekijäpörssin tekemällä 55 ottelussa 64 maalia. Samana keväänä hän edusti toistamiseen Itävaltaa MM-tasolla.


title: Venymäliuska-anturi

text: Venymäliuska-anturi (lyhyemmin myös venymäliuska) on materiaalin venymisen mittaamiseen tarkoitettu anturi. Sen toiminta perustuu siihen, että anturissa olevan metallijohteen muoto muuttuu venytyksen takia ja siksi myös johteen resistanssi muuttuu.


title: Venymäliuska-anturi

text: Venymäliuska-antureita käytetään voimien mittaamiseen ja punnitsemiseen.


title: Venymäliuska-anturi

text: Koska anturin resistanssin muutos on pieni suhteessa anturin kokonaisresistanssiin, anturit asennetaan yleensä sähköisesti siltakytkentään.


title: Siltakytkentä

text: Siltakytkentä voi viitata:


title: Argus-silmä

text: Argus-silmä on näköproteesi, joka on tarkoitettu vakavasta verkkokalvorappeumasta kärsiville potilaille. Keinosilmän periaatteen kehitti professori Mark Humayanin tutkimusryhmä Kalifornian yliopiston Doheny Eye Institutesta. Ensimmäiset keinosilmät ihmisille asennettiin 2002. Yhteistyössä Second Sight -yhtiön kanssa ryhmä on kiinnittänyt silmän muun muassa sokealle Linda Moorfootille. Nimensä se on saanut kreikkalaisesta taruolennosta Argoksesta, joka oli satasilmäinen jättiläinen.


title: Argus-silmä

text: Argus II hyväksyttiin kaupalliseen ja kliiniseen käyttöön EU:ssa vuonna 2011 ja Yhdysvalloissa vuonna 2013.


title: Argus-silmä

text: Argus-silmässä on herneenkokoinen videokamera kiinnitetty keinotekoiseen verkkokalvoon, joka mahtuu silmämunaan. Siitä se välittää kuvia aivoihin näköhermojen kautta. Linda Moorfootilla on käytössään silmä, jossa on 16 elektrodia, joilla hän pystyy näkemään ihmisten hahmot. Vuoden 2008 kehittyneimmässä Argus-silmässä oli 60 elektrodia. Kalifornian instituutissa kehitettiin tuolloin silmää, jossa olisi 1 000 elektrodia, mikä riittää jo kasvojen erottamiseen. Tulevaisuudessa yritetään kehittää silmää, joka erottaisi myös värit.


title: Sassabiantilooppi

text: Sassabiantilooppi ("Damaliscus lunatus") on tyypillinen Afrikan savannin sorkkaeläin, jota tavataan runsaslukuisena ennen kaikkea kansallispuistoissa.


title: Sassabiantilooppi

text: "Damaliscus"-suvun topiantilooppien luokittelusta on eri mielipiteitä; joidenkin tutkijoiden mukaan sassabiantiloopilla olisi viisi alalajia, kun taas toisten tutkijoiden mukaan "Damaliscus lunatus", "Damaliscus korrigum" ja "Damaliscus superstes" ovat kolme erillistä lajia. Jälkimmäisen näkemyksen mukaan varsinaisella sassabiantiloopilla eli tsessebellä – joka muissa luokituksissa käsitetään lajin nimialalajiksi "Damaliscus lunatus lunatus" – ei ole yhtään alalajia.


title: Sassabiantilooppi

text: Sassabiantiloopin levinneisyysalue ulottuu Saharan eteläpuolisilla alueilla Senegalista Sudaniin sekä siitä varsin laajalle alueelle Itä-Afrikkaan Keniasta ja Etelä-Somaliasta Etelä-Afrikan koillisosiin.


title: Sassabiantilooppi

text: Sassabiantiloopin turkin pohjaväri on ruskea, ja sen sävy vaihtelee alalajista riippuen. Päässä, koivissa ja muuallakin vartalossa on mustia alueita. Kummallakin sukupuolella on hyvin poikkiharjuiset sarvet, joskin ne ovat naamaa pienemmät. Turkin värin tapaan myös sarvissa on vaihtelua koossa ja muodossa, samoin eläinten koossa muutenkin. Ruumiin pituus on 120–200 cm, säkäkorkeus 99–130 cm ja hännän pituus 34–45 cm. Koko lajilla painon vaihteluväli on 90–170 kg. Naaras on hieman pienempi kuin uros.


title: Sassabiantilooppi

text: Sassabiantiloopin ravintoa on pääasiassa ruoho, jota se laiduntaa piikkipensaita ja yksittäisiä puita kasvavilla alangoilla ja ylätasangoilla. Laji on tyypillinen laiduntaja. Tavallisesti eläimet hakutuvat 15–30 yksilön laumoihin. Vaelluksilla kohti uusia laitumia saattaa muodostua jopa 12 000 yksilön laumoja. Eläimet liikkuvat tuolloin muiden lehmäantilooppien, gnuuantilooppien, kanssa yhdessä. Paetessaan ne pinkovat kovaa vauhtia.


title: Sassabiantilooppi

text: Lisääntymisaikana kukin aikuinen uros asettuu omalle reviirilleen, jossa se jatkuvalla edestakaisella liikkumisella pitää ruohon matalana. Se puolustaa aluettaan muilta uroksilta, mutta naaraat ja nuoret yksilöt saavat liikkua sen alueella vapaasti. Pariutuminen tapahtuu aina tällaisen reviirin piirissä. Uros pariutuu useamman naaraan kanssa. Sittemmin muodostuu taas laumoja, jotka koostuvat naaraiden jälkeläisistä. Kantoaika on 7,5–8 kuukautta. Kullakin naaraalla on yksi kerrallaan.


title: Fabio Baldato

text: Fabio Baldato (s. 13. kesäkuuta 1968 Lonigo, Vicenzan maakunta, Italia) on entinen italialainen maantiepyöräilijä. Hän oli viimeisenä ammattilaisvuonnaan 2008 vanhin ProTour-tallia edustanut pyöräilijä.


title: Fabio Baldato

text: Baldato on voittanut etappeja Ranskan, Italian ja Espanjan ympäriajoissa. Vuonna 1998 hän voitti Rund um den Henninger Turm -klassikon. Pyöräilyn "monumenteissa" hän on sijoittunut toiseksi Pariisi–Roubaix'ssa 1994, Flanderin ympäriajossa 1995 ja 1996 sekä Milano–San Remossa 2000.


title: Fabio Baldato

text: Baldaton 18 kautta kestänyt ammattilaisura päättyi vuonna 2008 hieman epäonnisesti elokuisen Eneco Tourin viimeisellä etapilla sattuneeseen kaatumiseen, jossa hän mursi solisluunsa ja lonkkansa. Hänen oli tarkoitus lopettaa uransa joka tapauksessa kauden 2008 jälkeen, mutta hieman tyylikkäämmällä tavalla.


title: Pentlandiitti

text: Pentlandiitti ((Fe,Ni)S) on rautanikkelisulfidi ja tärkeä nikkelimalmimineraali. Sen raudan ja nikkelin suhde on noin 1:1. Näiden lisäksi pentlandiitti sisältää usein pieniä määriä kobolttia. Pentlandiitti on nimetty irlantilaisen luonnontieteilijän Joseph Barclay Pentlandin (1797–1873) mukaan, joka löysi mineraalin Kanadan Sudburystä. Se on muodostunut syväkivissä korkeassa lämpötilassa.


title: Pentlandiitti

text: Pentlandiitin kidejärjestelmä on kuutiollinen, mutta se esiintyy useimmiten massamaisina tai rakeisina aggregaatteina. Sen kovuus on 3,5–4 Mohsin asteikolla, ja se on väriltään pronssinrusehtava. Pentlandiitin kiilto on metallinen, eikä sillä ole havaittavaa lohkeavuutta. Sen murros on simpukkamainen ja rosoinen.


title: Pentlandiitti

text: Pentlandiitti esiintyy usein yhteenkasvettuneena magneettikiisun kanssa. Nämä kaksi samankaltaista mineraalia on mahdollista erottaa toisistaan magneettisuuden perusteella: magneettikiisu on vähintään heikosti magneettinen, kun taas pentlandiitti ei ole lainkaan magneettinen. Pentlandiittia on myös yleisesti rautameteoriiteissa.


title: Jouko Lumme

text: Jouko Lumme (s. 10. helmikuuta 1946) on suomalainen elokuvaäänittäjä.


title: Jouko Lumme

text:
Lumme on toiminut äänittäjänä kaikissa Aki Kaurismäen elokuvissa Kaurismäen toisesta elokuvasta, "Calamari Union" (1985) lähtien. Tämän lisäksi hän on äänittänyt ison osan myös Mika Kaurismäen ja Veikko Aaltosen elokuvia. Muita elokuvaäänityksiä ovat muun muassa "Kuutamosonaatti" (1988), "Ripa ruostuu" (1993), "Vaiennut kylä" (1997) ja "Eläville ja kuolleille" (2005).
Lumme on työskennellyt eri tehtävissä 104:ssä elokuvassa vuosina 1970-2006.


title: Seyni Kountché

text: Seyni Kountché (Fandou,1. heinäkuuta 1931 - 10. lokakuuta 1987, Pariisi) oli nigeriläinen upseeri joka johti vuoden 1974 sotilasvallankaappausta ja maansa toinen presidentti. Hän kuului yhteen Nigerin pääkansallisuuksiin, djerma-kansaan.


title: Seyni Kountché

text: Seyni Kountché ryhtyi sotilasuralle nuorena, jo 1940-luvun loppupuolella, palvellen aluksi Ranskan siirtomaa-armeijassa. Hän opiskeli vuosina 1965 -1966 Pariisissa upseeriksi ja nousi maansa yleisesikunnan varajohtajaksi. Nigerin armeijan komentajaksi hänet nimitettiin vuonna 1973.


title: Seyni Kountché

text: Uusi valtio oli elänyt lähes koko itsenäisyytensä vakavien ongelmien keskellä: kuivuutta oli kärsitty vuodet 1968-1974, talous ei ollut kehittynyt uraanivarantojen löytymisestä huolimatta ja oppositiota vainottiin. Esitettiin jopa syytöksiä, että presidentti Hamani Diorin hallinnon jäsenet varastivat kansainvälistä ruoka-apua.


title: Seyni Kountché

text: 15. huhtikuuta 1974 Seyni Kountché johti sotilasvallankaappausta, joka lopetti Hamani Diorin vallan. Uusi hallinto mitätöi perustuslain, kielsi poliittiset puolueet, hajotti kansalliskokouksen ja vapautti poliittiset vangit. Korkein sotilasneuvosto (CMS) perustettiin 17. huhtikuuta 1974 ja se nimitti Seyni Kountchén maan uudeksi presidentiksi. Kansalliskokous korvattiin "Kansallisen kehityksen neuvostolla" (UND).


title: Seyni Kountché

text: Uusi hallinto salli poliittisten pakolaisten palata takaisin kotimaahansa. Ohjelmanjulistuksessaan se lupasi rehellistä ruoka-avun jakoa ja moraalin palauttamista poliittiseen ja yhteiskunnalliseen elämään. Lisäksi kiinnitettiin huomiota maan talouden elvyttämiseen.


title: Seyni Kountché

text: Kaikki eivät kuitenkaan olleet tyytyväisiä vallinneesta tilanteesta ja vuosina 1975 ja 1976 oli vallankaappausyritykset.Vuonna 1981 lisättiin siviilien osuutta hallinnossa ja seuraavana vuonna ryhdyttiin valmistelemaan perustuslaillista hallintoa. Siviilipääministeri Mamane Oumaro astui virkaansa 24. tammikuuta 1983.Vuonna 1984 järjestettiin kansanäänestys kansallisesta sopimuksesta. Sopimuksen mukaan perustettiin konsultoivia neuvostoja niin paikalliselle kuin valtakunnallisellekin tasolle. Konsultoivien neuvostojen jäseniä ei kuitenkaan voinut valita vaaleilla, vaan heidät kutsuttiin tehtäviinsä.


title: Seyni Kountché

text:
Seyni Kountchén hallinto vakautti Nigeriä ja sai aikaan jopa talouskasvua. Talouskasvu tyrehtyi kuitenkin vuosien 1984 -1985 valinneeseen Sahelin kuivuuteen ja siihen, että eteläinen naapuri Nigeria sulki Nigerin vastaisen rajansa vuosiksi 1984 -
1986. Hallintokautensa loppuvaiheissa myös Kountchén hallinto sai kuulla syytöksiä korruptiosta ja Djerma-kansan suosimisesta. Syytökset olivat tuskin aivan perättömiä: Seyni Kountchén seuraaja Ali Saibou kuuluu Djerma-kansaan ja on kotoisin vieläpä samasta kylästä kuin edeltäjänsä.


title: Seyni Kountché

text: Ulkopolitiikassaan Seyni Kountché paransi maansa suhteita Yhdysvaltoihin. Yhdysvallat oli kuivuuskautena maan merkittävin avustaja. Suhteet entiseen siirtomaaisäntään Ranskaan, olivat lämpimät.Hyvin suhteita vaalittiin myös arabimaiden kanssa, tosin koilliseen naapuriin Libyaan suhtauduttiin epäilevästi ja sitä syytettiin Nigerin horjuttamisesta.Libyan väitettiin käyttävän apunaan Tuaregeja ja vuoden 1985 toukokuussa Nigerin ja Libyan rajalla tapahtui aseellinen välikohtaus. Sen seurauksena kaikki ne Tuaregit, jotka eivät olleet Nigerin kansalaisia karkoitettiin maasta.


title: Seyni Kountché

text: Vuonna 1986 Seyni Kountchén terveys heikkeni ja hän kuoli seuraavana vuonna pariisilaisessa sairaalassa. Kuolinsyynä oli aivokasvain.


title: The Simpsons Skateboarding

text: The Simpsons Skateboarding on Electronic Artsin julkaisema urheilupeli, joka perustuu Simpsonit-sarjaan. Peli on julkaistu vuonna PlayStation 2:lle.


title: The Simpsons Skateboarding

text:
Vuotuinen skeittikiertue tulee Springfieldiin. Vain paikalliset asukkaat saavat osallistua siihen ja palkintorahoina on kymmeniä dollareita.
skeittilaudan kanssa. Aluksi opetellaan liikkeitä skeittikoulussa ja rikotaan pisterajoja, ja lopuksi skeittaillaan sarjakuvamaisilla radoilla varsinaisia tehtäviä suorittamassa. Uudet kentät, lautailijat ja laudat aukeavat sitä mukaa, kun toimeksiannot on tehty, ja ansaitulla kahisevalla voi käydä parantelemassa omia taitojaan.


title: The Simpsons Skateboarding

text:
Pelivaihoehtona on joko kaksinpeli tai osallistuminen kiertueeseen. Pelissä on kymmenen erilaista kenttää, joissa on kaikissa kolme kokonaisuutta.
Pelin alussa opetellaan skeittikoulussa liikkeitä ja rikotaan pisterajoja ja lopuksi skeittaillaan sarjakuva-tyylisillä radoilla varsinaisia tehtäviä suorittamassa. Sitä mukaa kun toimeksiannot on tehty, aukeaa myös uusia kenttiä, hahmoja ja parempia lautoja ja ansaitulla rahalla voi parannella omia taitojaan.


title: The Simpsons Skateboarding

text: Tehtävissä kerätään erilaisia tavaroita ja sanoja, jotka muodosvat tekstin. Jotkut esineet killuvat putkien päällä.


title: The Simpsons Skateboarding

text: Temput tehdään ristiohjaimella/tatilla ja parilla napinpainalluksella.


title: Monnin seisake

text: Monnin seisake () on entinen rautatieliikennepaikka Hausjärven kunnan Monnin kylässä noin viisi kilometriä pohjoiseen Hyvinkäältä. Seisake avattiin vuonna 1912 Erkylä-nimisenä, mutta se vaihdettiin Monniksi vuonna 1925 Erkylän kartanon sijaitessa noin viiden kilometrin päässä. Seisakkeelle rakennettiin paikallistie Erkylän kartanon sivuuttaneelta Hyvinkää–Hausjärvi-maantieltä. Ensimmäinen laiturirakennus Monniin rakennettiin vuonna 1917 ja uusi 1933. Miehitys liikennepaikalla lopetettiin toukokuussa 1959. Laiturirakennus purettiin 1980-luvun alkupuolella. Seisake siirrettiin hieman etelämpänä sijainneen tasoristeyksen molemmille puolille ennen laiturirakennuksen purkua..


title: Monnin seisake

text: Seisakkeen ympärille ei kehittynyt taajama-asutusta. Täten matkustajamäärät olivat laskeneet vähäisiksi 1990-luvulle tultaessa, keskimäärin Monnissa meni junaan tai jäi junasta 0-2 matkustajaa per juna. Lisäksi H-junan runsas pysähdysten määrä ja siitä aiheutunut hitaus hankaloitti liikenteenhoitoa.. Asukkaiden vastustuksesta huolimatta seisake lakkautettiin Takojan ja Palopuron kanssa samana päivänä elokuussa 1996.


title: LP 1

text: LP 1 on suomalaisen Säppi -yhtyeen debyyttialbumi. Se julkaistiin sekä LP-, että C-kasetti-formaatissa vuonna 1988. Albumi sisältää mm. "Asfalttilaturi" -pikkuhitin sekä "Selma" -kappaleen, jonka myöhemmin levytti myös Popeda live-albumillaan "Live at the BBC", jolla kappaleen laulaa kitaristi Costello Hautamäki. Costello on myös levyttänyt kappaleen sooloalbumillaan "Kun mies unelmoi".


title: LP 1

text: Kaikki kappaleet säveltänyt Seppo Hakasalo ja sovittanut Säppi-orkesteri, ellei toisin mainita.


title: Lintumies

text: Lintumies on suomalaisen Säppi-yhtyeen toinen albumi. Se julkaistiin vuonna 1989.


title: Lintumies

text: Kaikki kappaleet säveltänyt ja sanoittanut Seppo Hakasalo sekä sovittanut Säppi, ellei toisin mainittu.


title: Poika kotiin

text: Poika kotiin on suomalaisen Säppi -yhtyeen kolmas ja viimeiseksi jäänyt albumi. Se julkaistiin helmikuussa 2002.


title: Timo Aarniala

text: Timo Aarniala (6. heinäkuuta 1945 Helsinki – 12. maaliskuuta 2010 Helsinki) oli suomalainen kuvataiteilija, sarjakuvien tekijä, kuvataidepedagogi ja elokuvatoimija. Erityisesti hänet tunnetaan kuvateoksistaan, kirjakuvituksistaan, underground-sarjakuvistaan ja levynkansistaan.


title: Timo Aarniala

text: Aarniala toimi 1970-luvulla opetustehtävissä, muun muassa Taideteollisen oppilaitoksen kuvallisen viestinnän tuntiopettajana ja Taideteollisen korkeakoulun graafisen suunnittelun yliopettajana. Taiteilijan 70-luvulla laatimat Love Recordsin levykannet olivat keskeinen osa levy-yhtiön imagoa. Love Kirjojen osakkaana Aarniala loi myös kirjakustantajan tuotteiden visuaalisen ilmeen. B. Travenin teoksien kuvitustöiden melkein vuosikymmenen kestävä ja huolellisesti suoritettu suunnittelutehtävä on suorituksena alan merkittävimpiä työpanoksia. Timo Aarniala teki myös underground-musiikkia yhtyeessä Those Lovely Hulahands sekä osallistui eri tehtävissä moneen elokuvaprojektiin . Hän myös piirsi pilapiirroksia nimimerkillä Einari. Kun brittiyhtye The Who konsertoi Helsingin vanhalla jäähallilla 1967, teki Aarniala tapahtumasta lyhytelokuvan The Who Suomessa (tunnetaan myös nimellä The Who Helsingissä) joka sisältää niin yhtyeen jäsenten haastatteluja kuin katkelmia itse konsertista.


title: Timo Aarniala

text: Sodankylän elokuvajuhlat antoi vuonna 1998 Timo Aarnialalle palkinnon 'elokuva-alan monitoimimiehenä'. Hän ideoi Sodankylän elokuvajunien elokuvaesitykset, laati Filmihullu-lehden kansia ja tuotti erilaisia elokuva-alan tapahtumia, kuten "Tappajahai"-elokuvaesityksen Tikkurilan uimahallissa. Aarniala visualisoi lukuisia populaarikulttuurin, erityisesti elokuva-alan esityksiä, joita hän tuotti mm. Peter von Baghin kanssa.


title: Timo Aarniala

text: Suomen sarjakuvaseura palkitsi Timo Aarnialan vuoden 2004 Puupäähattu-palkinnolla. Populaarikulttuurin tutkija Pekka Gronow toi 70-luvun vaihteessa maahan amerikkalaisia underground-lehtiä, joita hän myi ystävilleen, joihin Aarniala kuului. Timo Aarniala muokkasi omissa sarjakuvissaan amerikkalaista ilmaisua. Hänestä tuli undergroundtyylisen sekä surrealistisen aikuissarjakuvan suomalainen uranuurtaja.


title: Sienitiede

text: Sienitiede eli mykologia () on biologian haara, joka tutkii sieniä ("Fungi") ja niiden fysiologiaa, genetiikkaa, tieteellistä luokittelua ja biokemiallisia ominaisuuksia. Lisäksi sienitieteilijät voivat tutkia sienten hyödyntämistä biotekniikassa, esimerkiksi lääkeaineiden, oluen, viinin, juuston ja muiden maitotuotteiden valmistusprosesseissa, tai sienten käyttöä suoraan ihmis- tai eläinravinnoksi.


title: Sienitiede

text: Mykologian piirissä on alun perin kehittynyt myös "kasvipatologia" eli oppi kasvitaudeista, joka on nykyisin itsenäinen biologian osa-alue. Suomen yliopistoissa mykologian opetus ja tutkimus on järjestetty kasvitieteen oppiaineen yhteydessä, vaikka sienet eivät olekaan kasveja. Mykologia on toisaalta myös lääketieteen osa-alue, joka tutkii sieniä, hiivasieniä ja homeita erilaisten tautien ja vaivojen aiheuttajina. Tällöin voidaan puhua "lääketieteellisestä mykologiasta". Sienitautien tutkimuksella on ollut tärkeä osuus lääketieteellisen mikrobiologian kehityksessä.


title: Peltibanaani

text: Peltibanaani on suomalaisen Pekka Myllykoski & Maltaan Haukat -yhtyeen toinen albumi. Se julkaistiin vuonna 1997. Levy koostuu yhtyeen omasta tuotannosta ja laina- sekä käännösbiisestä. Lainakappaleisiin lukeutuvat Veikko Lavin "Onni ja minä" sekä Kari Peitsamon "Vedestä nousee kasvi".


title: Villilä

text: Villilä on Tampereen kaupunginosa lähellä Nokian rajaa Tampereen länsiosassa. Vuonna 2011 Villilässä oli 1 062 asukasta. Villilässä on noin 400 taloutta. Villilän pääosin rivitaloista koostuva asutus sijoittuu Ratakistonkadun ja sen haarojen varrelle. Villilänsaaressa (Saarenkärjenkatu) on kolmisenkymmentä omakotitaloa.


title: Villilä

text: Villilä rajoittuu etelässä Pyhäjärveen, lännessä Nokian rajaan sekä idässä Raholan ja pohjoisessa Kalkun ja Tesomajärven kaupunginosiin.


title: Villilä

text: Villilän nimi perustuu Pirkkalan pitäjän Villilän taloon. Nimen taustalla saattaa olla henkilönnimi "Vilhelm". Vuoden 1442 laamanninkäräjien lautamiehenä toimi Heikki Villinen, joka oli mahdollisesti Villilän talon isäntä. 1700-luvun alussa Villilä esiintyi asiakirjoissa ratsutilana eli rusthollina, jolloin sen isäntänä oli Heikki Hannunpoika Villilä. Vuonna 1764 talo jaettiin kahtia Ala- ja Yli-Villilään. Yli-Villilästä on käytetty myös nimeä Teeri-Villilä. Villilän maat siirrettiin silloisesta Pohjois-Pirkkalan kunnasta Tampereen kaupunkiin vuoden 1937 alussa ja ensimmäinen osa-asemakaava alueelle vahvistettiin vuonna 1948. Ala-Villilän rakennukset purettiin 1970-luvun alussa niiden jäädessä Nokian moottoritien alle.


title: Villilä

text: Villilässä sijaitseva Likolammi mainittiin isonjaon pöytäkirjassa vuonna 1768. Lampi on saanut nimensä siitä, että se oli aikoinaan pellavien liotuspaikka. Tykkitienkadun nimen taustalla on Likolammin pohjoispuolelle johtanut tie, jonka päähän rakennettiin venäläisten johdolla linnoitteita ensimmäisen maailmansodan aikana.


title: Villilä

text: Ratakistonkadun nimen taustalla on Pyhäjärven Radakistonlahti, joka on merkitty nykyisiin karttoihin nimellä Maanveräjänlahti. Alkujaan Maanveräjänlahti tarkoitti Radakistonlahden luoteisperukkaa, jonka rannalla oli Maanveräjän torppa. Entisinä aikoina Pyhäjärven yli kulki näiltä kohdin talvitie, minkä perusteella on arveltu, että Radakistonlahden nimen pohjana olisi tietä merkitsevä sana "rata". Vanha nimi haluttiin sisällyttää kadunnimeen, mutta ääntämisen helpottamiseksi muodossa Ratakisto. Todennäköisesti Radakisto-nimi perustuu kuitenkin länsimurteiden vehkaa eli raatetta tarkoittavaan nimitykseen "ralake" tai "rarake", jonka kantamuoto on *"raðake", Elias Lönnrotin sanakirjassa "radake". Sanapari "radake-radakisto" on muodostettu samalla tavoin kuin "oksa-oksisto"; Radakistonlahti on siis 'vehkaa kasvava lahti'.


title: Villilä

text: Villilänsaari sisältyy Tampereen arvokkaisiin luontokohteisiin liito-oravineen ja linnustoineen.


title: Villilä

text: Villilänsaaressa on myös lapsiystävällinen uimaranta.


title: Villilä

text: Villilässä sijaitsee kirjastoauton pysäkki. K-Supermarket sijaitsee Villilän vieressä Raholassa. Muut kaupat sijaitsevat Tesomajärvellä. Villilän neuvola ja päiväkoti sijaitsevat Raholan puolella.


title: Villilä

text: Villilän hyötyjätepiste on Villilänniemen ja Ratakistonkadun risteyksessä. Siellä ovat astiat lasille, pienmetallille, kartongille ja paperille.


title: Luettelo televisiosarjan Nalle Puhin uudet seikkailut jaksoista

text: Artikkeli sisältää luettelon Disneyn televisiosarjan Nalle Puhin uudet seikkailut jaksoista. Jos joillakin jaksoilla on ollut Suomen-esityksissään useampi kuin yksi suomenkielinen nimi, ne mainitaan tässä vinoviivan (/) erotuksella.


title: Sean Costello

text: Sean Costello (16. huhtikuuta 1979 – 15. huhtikuuta 2008) oli yhdysvaltalainen blueskitaristi ja -laulaja. Hän julkaisi debyyttialbuminsa vuonna 1996 ja esiintyi varhaisella urallaan myös Susan Tedeschin levyllä "Just Won't Burn" (1998).


title: Sean Costello

text: Albumi "Cuttin' In" (Landslide Records, 2000) toi Costellolle W. C. Handy -palkintoehdokkuuden.


title: Sean Costello

text: Costello syntyi Philadelphiassa, mutta muutti 9-vuotiaana perheineen Atlantaan. Hän julkaisi uransa aikana kaikkiaan viisi albumia. Kuolema koitti Atlantassa juuri ennen muusikon 29-vuotispäivää.


title: Susan Tedeschi

text: Susan Tedeschi (s. 9. marraskuuta 1970) on yhdysvaltalainen blueslaulaja ja kitaristi. Hän perusti Susan Tedeschi Bandin vuonna 1994 ja julkaisi ensimmäiset albuminsa 1990-luvun lopussa.


title: Susan Tedeschi

text: Bostonin Berklee College of Musicissa opiskellut Tedeschi on saanut useamman Grammy-ehdokkuuden. Hän meni vuonna 2001 naimisiin muusikko Derek Trucksin kanssa.


title: Natalja Jevdokimova

text: Natalja Jevdokimova (, s. 17. maaliskuuta 1978) on venäläinen kestävyysjuoksija, joka menestyi parhaiten 1 500 metrillä.


title: Natalja Jevdokimova

text: Jevdokimova voitti 1 500 metrillä alle 20-vuotiaiden Euroopan-mestaruuden vuonna 1997. Hän sijoittui 1 500 metrillä neljänneksi Ateenan olympialaisissa 2004 ja sijoittui samana vuonna kahdeksanneksi. Vuotta myöhemmin hän sijoittui kolmanneksi. Vuonna 2009 hän oli kuudes Torinon sisäratojen EM-kilpailuissa. Berliinin MM-kilpailuissa 2009 hän sijoittui 1 500 metrillä alun perin kahdeksanneksi.


title: Natalja Jevdokimova

text: Jevdokimova ei kilpaillut vuoden 2012 jälkeen. Vuonna 2017 hän sai neljän vuoden kilpailukiellon dopingista ajalle 14.4.2016–13.4.2020 ja kaikki hänen suorituksensa aikavälillä 17.8.2009–29.5.2012 hylättiin.


title: Reijo Vahtokari

text: Reijo Vahtokari (s. 17. marraskuuta 1954 Pori) on suomalainen toimittaja ja nuortenkirjailija. Hän on opiskellut kotimaista kirjallisuutta, taidehistoriaa ja sosiologiaa ja valmistunut yhteiskuntatieteiden maisteriksi pääaineenaan tiedotusoppi. Reijo Vahtokari on työskennellyt yli 20 vuotta Suomen Kuvalehden yleistoimittajana ja toimitussihteerinä. Hän on naimisissa ja hänellä on kolme lasta.


title: Prolaktiini

text: Maitohormoni eli prolaktiini (PRL) tai mammotropiini on aivolisäkkeen etulohkosta vapautuva peptidihormoni, joka saa aikaan maidontuotannon maitorauhasista synnytyksen jälkeen sekä ylläpitää maidontuotantoa imetyksen aikana. Maitohormonin eritystä estää normaalisti hypotalamuksesta erittyvä dopamiini, mutta synnytyksen jälkeen maitohormonin erityksen aiheuttaa hypotalamuksen erittämä prolaktiinin vapauttajahormoni. Myös tyreoliberiini ja raskauden aikana kasvanut estrogeenipitoisuus lisäävät maitohormonin eritystä aivolisäkkeen etulohkosta. Maitohormoni sisältää 199 aminohappoa.


title: Derek Trucks

text: Derek Trucks (s. 8. kesäkuuta 1979) on yhdysvaltalainen rockmuusikko. Hän syntyi Jacksonvillessä, Floridassa, ja aloitti lapsena kitaransoiton.


title: Derek Trucks

text: Trucks perusti Derek Trucks Bandin vuonna 1994. Vuonna 2003 hän sijoittui "Rolling Stone" -lehden kaikkien aikojen sadan parhaan kitaristin listauksen 81. sijalle.


title: Derek Trucks

text: Trucks tunnetaan myös The Allman Brothers Bandista. Hän on lisäksi tehnyt musiikillista yhteistyötä Carlos Santanan ja Eric Claptonin kanssa. Hän meni vuonna 2001 naimisiin muusikko Susan Tedeschi kanssa.


title: Karoshi Lovers

text: Karoshi Lovers on suomalainen deathpop-yhtye, joka perustettiin keväällä 2007. Yhtyeessä soittavat Ms.Stress (laulu, koskettimet), Kid Karoshi (kitara, laulu) ja Joy-R eli Raimo Pesonen (rummut). Karoshi Lovers julkaisi debyyttialbuminsa "The Revolution Is Over" tammikuussa 2008 Riemu-levy-yhtiön kautta.


title: Karoshi Lovers

text: Yhtyeen nimi viittaa japanilaiseen karōshiin, joka tarkoittaa liiallisesta työnteosta johtuvaa äkkikuolemaa.


title: Karoshi Lovers

text: There Is No Alternative


title: Karoshi Lovers

text: Death Pop


title: Karoshi Lovers

text: The Revolution Is Over


title: Robert Knox

text: Robert Knox (4. syyskuuta 1791–20. joulukuuta 1862) oli skotlantilainen lääkäri, luonnontieteilijä ja matkustaja. Hänet tunnetaan parhaiten osallisuudestaan West Portin murhien ruumiinryöstötapaukseen Edinburghissa 1827–1828.


title: Robert Knox

text: Knox opiskeli Royal High Schoolissa ja alkoi käydä lääketieteen tunneilla 1810. Hän valmistui 1814 ja liittyi armeijaan apulaiskirurgina. Knox lähti purjehtimaan 1817 ja kävi Hyväntoivonniemellä viipyen matkallaan vuoteen 1820 saakka. Palattuaan Knox matkusti Ranskaan, jossa hän tapasi Georges Cuvierin ja Étienne Geoffroy Saint-Hilaireen, joista hän kertoi myöhemmin teoksessaan "Great Artists and Great Anatomists". Knox palasi Edinburghiin 1822, jossa hän toimi anatomina. Knox valittiin Royal Society of Edinburghin jäseneksi 1823 ja pian tämän valinnan jälkeen hän esitti Royal College of Surgeons of Edinburghille suunnitelman anatomiamuseon perustamisesta Edinburghiin. Ehdotus hyväksyttiin ja Knox nimitettiin museon konservaattoriksi. Knox luennoi Edinburghin yliopistossa vuodesta 1825 vuoteen 1841. Vuosina 1826–1840 Knox pyöritti yksityistä anatomiakoulua. Tähän aikaan ruumiinleikkely oli sallittua ainoastaan oikeusistuimen siihen tuomitsemille ja teloittamille henkilöille, joten anatomiaopetukseen tarvittavien ruumiiden saanti oli hankalaa. Ruumiinryöstely, eli köyhien ja kodittomien ruumiiden käyttäminen dissektioon, oli yksi keino täyttää ruumiille olevaa kysyntää. Eräs Knoxille ruumiita toimittanut henkilö oli William Hare, joka ehti kaupata 17 ruumista ennen kuin hänet ja "William Burke" pidätettiin West Portin murhina tunnetusta rikossarjasta 2. syyskuuta 1828. Tapauksen seurauksena Knox joutui irtisanoutumaan toimestaan perustamansa museon konservaattorina.


title: Robert Knox

text: Tästä eteenpäin Knox hankki tulonsa lääketieteellisestä journalismista, luennoista ja useista julkaisuista. Hänen keskeiset tekstinsä olivat "The Races of Men" (1850, uudistettu 1862), "Great Artists and Great Anatomists" (1852), "A Manual of Artistic Anatomy" (1852) ja "Man - his Structure and Physiology" (1857). Hänet nimitettiin Lontoon syöpäsairaalan lääkäriksi 1856, jossa hän työskenteli kuolemaansa 20. joulukuuta 1862 asti. Knox haudattiin Brookwoodin hautausmaalle lähelle Wokingia.


title: Alan Oppenheimer

text: Alan Oppenheimer (s. 23. huhtikuuta 1930 New York, New York, Yhdysvallat) on yhdysvaltalainen näyttelijä, joka sai Emmy-ehdokkuuden vuonna 1991 televisiosarjasta "Murphy Brown". Näytelmärooleista huolimatta hänet tunnetaan kenties paremmin äänirooleistaan animaatioissa. Oppenheimer on tehnyt äänirooleja 1970-luvulta asti ja oli muun muassa Mighty Mousen, Skeletorin ja Handlebarin ääninä 1980-luvulla.


title: Apuristeilijä

text: Apuristeilijä oli molempien maailmansotien aikainen sotalaivatyyppi.


title: Apuristeilijä

text: Apuristeilijöiksi muutettiin yleensä noin 12 - 15 000 tonnin valtamerikauppalaivoja, ns. linjalaivoja. Niihin asennettiin 2 - 3 kappaletta 150 mm tykkejä, useita kevyempiä aseita, muutamia torpedoheittimiä sekä 1 - 2 vesitasolentokonetta; joissakin aluksissa oli lisäksi katapultti.


title: Apuristeilijä

text: Alusten ulkonäköä muutettiin jo telakalla jonkin verran, lisäksi varusteisiin kuului mm. purjekankaasta kehikolle tehtyjä kansihyttien, ilmanvaihtotorvien ja jopa savupiippujen kopioita, joilla aluksen ulkoasua voitiin muuttaa.